VII Azərbaycan-Rusiya regionlararası forumu | Azerbaijan Realities\n25 March 2017Bakı 17:49\nYou are hereBaş səhifə----VII Azərbaycan-Rusiya regionlararası forumu VII Azərbaycan-Rusiya regionlararası forumu\nHər il ənənəvi olaraq, növbə ilə Azərbaycanda və Rusiyada keçirilən Regionlararası Forum qısa zaman kəsiyində öz səmərəliliyini və zəruriliyini sübut edib. Regionlararası forum Azərbaycan-Rusiya strateji tərəfdaşlığının daha da möhkəmlənməsinə, işgüzar əlaqələrin genişlənməsinə dəstək olur. Həmçinin forum ticari-iqtisadi və investisiya tərəfdaşlığından başlamış humanitar sahədə qarşılıqlı fəaliyyətə qədər geniş məsələlərin nəzərdən keçirilməsinə, müzakirəsinə imkan verir.\nNoyabın 1-də işə başlayan VII Azərbaycan-Rusiya regionlararası forumu da ikitərəfli əlaqələrin inkişaf dinamikasının mövcud vəziyyətini təhlil etmək üçün platforma yaratdı. Forumun açılış mərasimində prezident İlham Əliyevin və Rusiya prezidenti Vladimir Putinin adından iştirakçılara göndərilən təbrik məktubları oxundu. Azərbaycan prezidentinin köməkçisi Əli Həsənovun oxuduğu məktubda forumun qarşılıqlı maraq kəsb edən sahələrin inkişafına təkan verəcəyi qeyd olunurdu.\nHeydər Əliyev Mərkəzində Azərbaycan Respublikasının İqtisadiyyat Nazirliyinin və Rusiya Federasiyasının İqtisadi İnkişaf Nazirliyinin təşkilatçılığı ilə keçirilən Forumda Azərbaycan və Rusiyanın dövlət rəsmiləri, parlament və icra hakimiyyəti orqanlarının nümayəndələri, iqtisadiyyatın sənaye, turizm, kənd təsərrüfatı, tikinti, ticarət, konsaltinq, logistika, əczaçılıq, İKT, maliyyə və s. sahələrində fəaliyyət göstərən sahibkarlar və KİV təmsilçiləri iştirak etdilər. Foruma Rusiyanın 9 subyektindən 250-dən çox, Azərbaycan tərəfdən isə 300-dək olmaqla, ümumilikdə 600-ə yaxın iştirakçı qatılmışdı.\nVII Azərbaycan-Rusiya Regionlararası Forumu çərçivəsində iş adamları arasında ikitərəfli görüşlər keçirilib, bir sıra məsələlərə dair razılıqlar əldə olundu. Ölkələr arasında iqtisadi və investisiya qoyuluşu sahəsində əlaqələri, eləcə də iş adamları arasında əməkdaşlığı daha da genişləndirmək məqsədilə yaradılan Azərbaycan-Rusiya və Rusiya-Azərbaycan İşgüzar Şuralarının fəaliyyətindən də məmnunluq ifadə olundu.\nQeyd edək ki, hazırda Azərbaycanın ticarət dövriyyəsində Rusiya üçüncü, idxalda isə birinci yeri tutur. Belə ki, son illər Rusiya Azərbaycan iqtisadiyyatına 3 milyard dollardan çox investisiya qoyub. Azərbaycan isə Rusiya iqtisadiyyatına 1 mlrd. dollardan çox birbaşa investisiya yönəldib. Ümumilikdə, Azərbaycan Rusiyanın 78 subyekti ilə ticarət-iqtisadi əməkdaşlıq edir. Forum çərçivəsində Azərbaycan və Rusiya arasında əməkdaşlığa dair 12 sənəd imzalanıb. Daha sonra sənaye, aqrar, turizm və humanitar sahələrdə əlaqələrə və əməkdaşlıq perspektivlərinə dair dəyirmi masalar keçirildi.\nQlobal böhranın bütün dünya miqyasında ciddi dəyişikliklərə gətirib çıxardığı bir dövrdə regionlararası əməkdaşlığın daha da fəallaşdırılması xüsusi əhəmiyyət kəsb edir. Şübhəsiz belə qənaətə gəlmək mümkündür ki, VII forum da əvvəlki illərdə keçirilmiş forumlar kimi Azərbaycan-Rusiya iqtisadi əlaqələrinin inkişafına öz töhfəsini verəcək, qarşılıqlı faydalı əməkdaşlığın daha da genişlənməsinə şərait yaradacaq.\nMilli oyanış və dirəniş tariximiz … Əbədi ucalan bayrağımız! Qarabağ gerçəklikləri İslam Əməkdaşlıq Təşkilatı obyektivində ... Azərbaycan-Vatikan əlaqələrinin yeni mərhələsi Ən şərəfli peşə ... Follow link2


Tərtərli kümçülər bu günədək 2 min 308 kiloqram barama tədarük ediblər » davam.az - BÜTÖV AZƏRBAYCAN ADINA!\n08.06.2019 [11:20] - Gündəm, İqtisadiyyat\nCəbhə bölgəsində yerləşən Tərtər rayonunda bir neçə gündür ki, barama tədarükünə başlanılıb. Artıq kümçülərin yetişdirdikləri 2 min 308,2 kiloqram məhsul “Azəripək” MMC-nin nümayəndələri tərəfindən qəbul edilib.\nTərtər Rayon İcra Hakimiyyətindən bildirilib ki, baramaçılıq 1970-1980-ci illərdə rayonda ən inkişaf etmiş və gəlirli sahələrdən olub. 1990-cı illərin əvvəllərində tənəzzülə uğrayan baramaçılıq 2016-cı ildə yenidən bərpa edilməyə başlanıb. Ənənəvi və ixracyönümlü təsərrüfat sahəsi olan baramaçılığın inkişaf etdirilməsi üçün rayonda zəruri tədbirlər görülür.\nİpəkqurdunun yem bazasının bərpası məqsədilə 2016-2018-ci illərdə rayonda 228 mindən çox tut tingi əkilib ki, onun da 100 mindən çoxu Çindən gətirilib. Mövcud və yeni əkilən tut ağacları, əhalinin baramaçılıq sahəsindəki təcrübəsi, həmçinin bu sahənin gəlirli olması barama istehsalını artırmağa imkan verir. 2016-cı ildə rayon kümçüləri tərəfindən 959 kiloqram, 2017-ci ildə 4 min 610 kiloqram, ötən il 10 min 228 kiloqram barama istehsal edilib.\nBu il isə kümçülərə 500 qutu ipəkqurdu verilib, 20 tondan çox barama istehsalı nəzərdə tutulur.


“Ağdamın yerində xarabalıq görmək məni çox incidir” - Şakir Ağayev | Hafta.az\n10:20 23.11.2020 Müəllif:Tahirə Qafarlı\nQarabağımızın gözü Ağdam şəhəri erməni işğalından azad olundu. 20.11.2020-ci il tarixində uzun illərin həsrətindən sonra Ağdama qovuşduq, artıq o, bir nəfəs qədər yaxındadır bizə...\nVə bu gün düşmənin viranə qoyduğu, lakin azadlığına qovuşan Ağdam dünyaya yenidən gəlişinin sevincini yaşayır. Bu sevinc ağdamlıların düşüncələrində, xatirələrində, sözlərində, dillərindədir, göz yaşlarındadır. Ağdam əzizlənir, sevilir...\nBu dəfə Ağdam haqqında hafta.az-a Ağdamda doğulub, böya-başa çatan “Novoe Vremya” qəzetinin baş redaktoru Şakir Ağayev danışacaq...\n- Şakir müəllim, gözünüz, gözümüz aydın... Azərbaycanımız bir parçasına da qovuşdu. Bu qələbənin təəssüratlarını bizimlə bölüşün. Bu anları sözə, yazıya çevirsəz hisslərinizi necə ifadə edərdiz?\n- Hamımızın gözü aydın. Bu gün hər kəs ağdamlıdır. Bu gün hansı rayon azad olunursa, hamımız oralı oluruq. Bu gün hamımız zəngilanlıyıq, cəbrayıllıyıq, qubadlıyıq, füzuliliyik, şuşalıyıq, ağdamlıyıq, Kəlbəcər alınanda kəlbəcərli, Laçın alınanda laçınlı, Xankəndi alınanda xankəndli, Xocalı alınanda xocalı olacağıq. Bir sözlə, hamımız qarabağlı, Qarabağ da Azərbaycanlıdır.\nBir insanın doğulduğu, böyüdüyü torpağın 27 ildən sonra düşmən işğalından azad olunması sözlə ifadə oluna bilməyəcək qədər çətin, sözlərin acızlik etdiyi qədər böyük və zərif hisslərlə doludur. Ağdamda doğulmuş, böyümüş, yaşamış bir insan üçün 27 ildən sonra yenidən o torpaqların geriyə qaytarılmasını görmək, yenidən o torpaqlara qovuşacağını düşünmək əvəzolunmaz hisslərdir. Bizə bu hissləri yaşatdıqları üçün böyük fəxarətlə deyirəm: yaşasın Azərbaycan ordusu, yaşasın Azərbaycan əsgəri, yaşasın Azərbaycan xalqı, yaşasın Ali Baş Komandan. İnanın ki, hisslərimi deməyə söz tapmıram. Bu gün hələ ki, yaşadıqlarımız bizə bir yuxu kimi gəlir...\n- Ata-babaların, nəsillərin şah damarı, ana vətənin bu gözəl guşəsinin geriyə qayıtarılması bir azərbaycanlı üçün hansı nidadır?\n- 27-30 il müddətində o torpaqlardan ayrı düşmək ağırdır və bu gün ona qovuşmağımızın sevinci ilə yanaşı, onun dərdlərini də içimizdə əridirik, ağlayırıq...\nAğdam Qarabağın ən gözəl, ən müasir şəhərlərindən biri olub. Bu gün Ağdamın o gözəlliyinin yerində xarabalıq görmək məni çox incidir. Vəhşi, bəşəriyyətin üz qarası olan erməni vandalları Ağdamı yerlə-yeksan eləyib. Hətta faşist Almaniyası, Hitler belə zəbt etdiyi əraziləri bu cür viran qoymamışdı. Nə edək ki, biz həm də şərəfsiz, ləyaqətsiz düşmənlə üz-üzəyik. Erməni mənfurlarının işğalının, vəhşiliyinin adı yoxdur.\nAmma Ağdamı azad etdik, şükürlər olsun, şəhərimizi yenidən quracağıq, abadlaşdıracağıq. Dövlət bu prosesdə də öz vətəndaşının yanında olacaq. Şəhərlərimiz əvvəlkindən də yaxşı olacaq. Çünki müasir iqtisadi imkanlarımız yaxşıdır. Ağdamlılar Ağdamı yenidən o gözəlliyinə qovuşduracaq.\nTək Ağdama görə yox, 30 ildir Azərbaycana qarşı davam edən bu işğala, görə başımız aşağı idi. İstər dünyada, istər ölkəmizdə, öz ailəmizin içində başımızı dik tuta bilmirdik. Bu gün başımız dikəldi, qamətimiz ucaldı, verilən sualların cavabı verildi. Bu necə bir hissi yarada bilər ki, sən öz övladına doğulduğun, böyüdüyün torpağı, evi göstərə bilmirsən. O sənə sual verəndə ki, harda doğulmusan, harda böyümüsən, ona heç nə deyə bilmirsən. Övladına deyə bilmirsən ki, mən bu evdə doğulmuşam, bu məhlədə böyümüşəm, mən bu rayonun suyunu içmişəm, havasını udmuşam. Şükürlər olsun ki, artıq övladlarımızın, nəvələrimizin bizə verdikləri suala verəcəyimiz bir cavab, deyəcəyimiz bir söz var. İndi övladlarım, nəvələrim, gəlinlərim mənə gözaydınlığı verirlər. Böyük sevgi ilə yayda Ağdama getmək üçün xəyallar qururlar, şükr edirlər ki, nəhayət illərin niskili bitib, şükr edirlər ki, atalarının doğulub boya başa çatdığı yerləri görəcəklər. Bilirsiz, bu hisslər başqa hisslərdir. Burda uşaqların “o yerləri görmək istəyirik” kimi sözləri sadəcə bir arzu olsa da, onun içində 27 ildir məğlub görünən atanın, məğlub görünən vətənin qalibiyyətinin təntənəsi var. Bu xoş hissləri keçirmək çox qürurvericidir.\nBiz 27 il idi bundan məhrum olmuşduq, 27 il idi ki, bu əziyyəti içimizdə çəkmişdik. Bu 30 illik münaqişə, müharibə bizə 300 ilə bərabər bir tarix kimi gəldi. Allah ölənlərə rəhmət eləsin, mənim rəhmətlik atam Ağdam həsrəti ilə bu dünyadan köçdü. Bu gün mən artıq atama deyə bilərəm ki, ata, ruhun şad olsun, Ağdam geri qayıdıb. Bundan gözəl nida ola bilərmi?!.\n- Şakr müəllim, Ağdama necə qayıtmağı düşünürsüz, bu səfərə necə hazırlaşırsız?\n- Bu gün Azərbaycan çox böyük tarixi mərhələni adlayır. Biz tarixi günlər yaşayırıq. Bu günlər Azərbaycanın tarixinə qızıl hərflərlə yazılacaq.\nİnanın ki, qaydalar-qanunlar imkan versə, bu dəqiqə Ağdama gedərdim. Amma başa düşürəm mövcud vəziyyəti, problemləri. Təbii ki, Ağdam qurulacaq, dövlət strukturlarımız öz işlərini görəndən sonra qayıdış olacaq.\nAmma Ağdama getsəm, birinci neyliyərdim? Birinci doğulduğum evə, məhliyə gedərdim. Ağdama gedəndə, birinci evimizə, sonra babalarımın, nənələrimin dəfn olunduqları yerləri ziyarət edəcəyik. Və Ağdamın girişində birinci əyilib torpağı öpərdim. Gözübağlı, gözüyumulu doğulduğum evə, böyüdüyüm o məhləyə gedərdim.\n...Və ilk növbədə düşünərdim ki, oranı necə bərpa edim, necə yenidən yaşadım... Ürəyimdən çox şeylər keçir və sonrakı planlarda təbii ki, yavaş-yavaş gerçəkləşməsi üçün addımlar atılacaq.\nLakin ilk anda Ağdamın dirçəlməsi, bərpası üçün mənim də hər hansı bir rolumun olmasını istərdim. Ağdama qayıdıb orda işləmək, fəaliyyət göstərmək mənim üçün qürurvericidir. İlahinin bu gününə şükr, qovuşdurana şükr. Şükr ki, Ağdam bizə, biz də Ağdama qayıtdıq. Allah xalqımızın, ordumuzun başını həmişə uca eləsin. Bizə bu günləri də yaşatdı.\n- Ağdam döyüşsüz, şəhid vermədən azad olundu. Bunu necə qiymətləndirərdiz?\n- Torpaqlarımızın qan-qadasız azad olunması əlbəttə ki, çox uğurlu siyasətin nəticəsidir. Təbii ki, Ağdamın azad olunması 10 noyabrda imzalanan üçtərəfli bəyanata əsasən olsa da, düşməni o masada oturmağa məcbur edən Azərbaycan Ordusunun gücü, dəmir yumruğumuzun möhkəmliyi idi. Şükürlər olsun, çox sevindirici haldır ki, buna qərar verən Azərbaycan diplomatiyası və sülh missiyasını üzərinə götürən Rusiya Ermənistanı qrafikə uyğun olaraq Ağdamdan çıxmağa məcbur etdi. Amma Azərbaycan bu torpaqlar uğrunda 30 ildir şəhidlər verir. Hələ 1-ci Qarabağ müharibəsində verdiyimiz 20 min şəhidin 6 mini Ağdamdan olub. Şükürlər olsun ki, üç rayonumuz qan-qadasız geri qaytarılır. Düşünürəm ki, bu proses sona qədər uğurla davam edəcək və Azərbaycanın Qarabağı tam şəkildə azad ediləcəkdir.\n- Bu 44 günlük müharibədə informasiya sərhədlərini necə aşa bildik. Bir jurnalist olaraq, necə hesab edirsiz, torpaqlarımızın işğalı və erməni vandallığı barədə dünyaya yetərli məlumatlar ötürə bildikmi? Dünyanın kor gözləri açılırmı?\n- Çox vaxt ədalət elə söz olaraq qalır. Təəssüflər olsun ki, bu gün dünya erməni vandalizmini görə-görə onu ifşa etmir. Ölkəmizə qarşı yönələn ikilistandartlar beynəlxalq ədalətə inam azaldır. Və proseslər bir daha Azərbaycanın və onun insanlarının qarşısında bir həqiqəti çıxardı ki, güclənmək və birlik olmaq lazımdır. Və bu güclə bu 44 günlük müharibədə də bütün dünyaya öz həqiqətlərimizi çatdırdıq. Təbi ki, bu prosesdə əsas missiyanı Ali Baş Komandan yerinə yetirdi. Prezidentin müsahibələrində Azərbaycan həqiqətləri və erməni vəhşilikləri açıq və kəskin şəkildə dünya ictimaiyyətinə elə onların öz mətbuatı vasitəsi ilə çatdırıldı. Müharibədən sonra dünya mətbuatı erməni vəhşiliyini, törətdiyi dağıntıarı yaxından izlədi. Dünya mətbuatı ermənilərin Azərbaycanda hansı vandalizmi törətdiyini öz gözü ilə gördü. Dünya mətbuatı ermənilərin Kəlbəcəri necə yandırdıqlarını, meşələri necə qırıb taladıqlarını, heyvanları necə öldürdüklərini, yandırdıqlarını öz kadrlarına köçürdülər və yaydılar. Dünya erməni vəhşiliyini təkcə bu gün deyil, 30 ildir ki, görür. Çox təəssüf ki, bu gün Avropa dövlətləri Azərbaycana qarşı yersiz ittihamlar irəli sürür. Niderland parlamenti Azərbaycana dəstək olduğuna görə Türkiyəyə sanksiya tətbiq edir. 30 il münaqişənin həlli ilə bağlı həmsədr olan Frsnsa bu gün deyir ki, mənim üçtərəfli bəyanatdan xəbərim yoxdur. Bu dövlət nə qədər ədalətsiz, nə qədər utanmaz olmalıdır ki, belə bir mövqe sərgiləyə bilsin. İndi bu dövlətlər ATƏT-in yenidən danışıqlara cəlb edilməsini, “status-kvo ilə bağlı məsələləri bərpa etmək üçün cəhdlər edirlər. Təbii ki, bu barədə Prezident öz sözünü deyib və heç cür buna geri dönülə bilməz.\nBir media qurumunun rəhbəri olaraq gördüyümüz işlərə gəlincə, təbii ki, biz həm rus, həm Azərbaycan dillərində yaydığımız xəbərlər, eləcə də şəxsi kanallarımızla haqq işimizi, erməni vandallığını dünyaya çatdırırıq. 30 ildən sonra Ağdamda haqq-ədalət bərpa edildi. İnşallah cinayətkar ermənilər cəzalarını alacaqlar və ölkəmizə vurduqları milyardlar dəyərində ölçülən zərəri ödəməlidirlər. Amma düşünürən ki, düşmənin milli-mədəni-mənəvi dəyərlərimizə vurduğu zərərlər heç bir qiymətlə ölçülə bilməz. Ümid edirəm ki, dünyanın tutulmuş gözləri açılacaq. Əslində bu dünyanın gözü, torpaqlarımız işğal olunandan tutulub. Amma biz öz gücümüzlə onları gözlərini açmağa məcbur edəcəyik.\n- 27 illik ayrılıqdan sonra bir ağdamlı kimi, Ağdama nə sözünüz var?\n- Ağdama nə sözüm ola bilər. Ağdam bizi bağışlasın ki, bu 27 -30 ildə ondan ayrı yaşadıq. Yəqin ki, bizi bağışlayar, neçə illər onu erməni tapdağından qurtara bilmədiyimizə görə bizi bağışlayar, o torpaq bizi qəbul edər. Ona sözüm budur ki, doğma Ağdamım, axır ki, biz qovuşduq. Amma bu illər ərzində çox şey anladıq. Ağdamın bizim üçün nə demək olduğunu yenidən dərk etdik. Anladıq ki, biz bu heç nə ilə ölçüyə gəlməyən bu sərvətin qədrini bilib onu qorumalıyıq. Və özümüz üçün yəqin etdik ki, bir daha bu torpaqlara mənfur düşmənin ayaq basmasına imkan verməyəcəyik.\nBəli, torpaqlarımız azad olunur, amma öndə bu torpaqların abadlaşması, bu torpaqlarda həyatın bərpa edilməsi istiqamətində çox böyük işlərimiz var. Hesab edirəm ki, biz onun da öhdəsindən uğurla gələcəyik. Bu sınaqdan da üzü ağ çıxacağıq. Qarabağı dünyanın turizm mərkəzinə, azad iqtisadi zonasına, sənaye mərkəzlərindən birinə çevrəcəyik. Buna Qarabağın iqlimi, reliyefi, gözəlliyi, insanlarının potensialı imkan verir. Bu 30 ildə bu torpağın insanları əyilmədi, sınmadı, dözdü yaşadısa, demək öz yurlarına qayıdandan sonra daha böyük nailiyyətlər qazanacaqlar. Mən buna şübhə etmirəm.\nOxunma sayı 1457


07-09-2016 / 16:18\nXeberler.az-ın məlumatına görə, bu barədə qərar AMEA Rəyasət Heyətinin bugünkü iclasında qəbul edilib.\nMövzu ətrafında çıxış edən AMEA-nın Elm və təhsil idarəsinin rəisi, texnika üzrə elmlər doktoru Əminağa Sadıqov bildirib ki, son illər ölkəmizdə elmlə təhsilin inteqrasiyasını təmin etmək, elmi kadr potensialının inkişafını sürətləndirmək və gənclərin elmə marağını artırmaq məqsədilə Akademiyada geniş islahatlar aparılır.\n2015-ci ildən başlayaraq AMEA-da fəlsəfə doktoru hazırlığı üzrə doktoranturaya qəbul və minimum imtahanları test üsulu ilə keçirilir, doktorantların xarici dil fənni üzrə bilik səviyyələrinə qoyulan tələblər yüksəldilib. Həmçinin idarə rəisi qeyd edib ki, elmi qurumun tarixində ilk dəfə olaraq AMEA-da ali təhsilin magistratura pilləsi təşkil olunub və 2015/2016-cı tədris ili üçün magistraturaya 19 nəfər, 2016/2017-ci tədris ili üçün isə 56 nəfər qəbul olunub. Əminağa Sadıqov Akademiyaya qəbul zamanı bakalavrlar arasında güclü rəqabətin olduğunu vurğulayıb.


“Zəngəzur” dəhlizinin tikintisi nə vaxt başa çatacaq? – AÇIQLAMA – Yenicag.Az\nAna Səhifə Cəmiyyət “Zəngəzur” dəhlizinin tikintisi nə vaxt başa çatacaq? – AÇIQLAMA\n"Zəngəzur" dəhlizinin tikintisi nə vaxt başa çatacaq? - AÇIQLAMA\nYeni Çağ Media Qrupu – Avqust 06, 2021 - 14:32\nNaxçıvan Muxtar Respublikasına çıxışa imkan verən “Zəngəzur” nəqliyyat dəhlizinin Azərbaycan tərəfindəki Horadiz-Cəbrayıl-Zəngilan-Ağbənd hissəsinin layihəsi hazırlanır və paralel olaraq tikintisi aparılır.\nYenicag.az xəbər verir ki, bu barədə Azərbaycan Avtomobil Yolları Dövlət Agentliyi (AAYDA) Avtomobil Yollarının İstismarı və Təmiri Baş İdarəsinin rəis müavini Hidayət Rüstəmov “2021-ci ilin 6 ayı ərzində yerinə yetirilmiş işlər və qarşıda duran vəzifələr”ə həsr olunmuş brifinqdə bildirib.\nRüstəmovun sözlərinə görə, avtomobil yolunun 2024-ci ildə başa çatdırılması nəzərdə tutulur.\nVurğulanıb ki, sözügedən yolun uzunluğu 123, 8 km. olacaq, yol 4-6 hərəkət zolaqından ibarət olacaq.\nson xəbər trend,


Zaur Qəhrəmanov: “Star” neft emalı zavodu bu ay istismara veriləcək - AZƏRTAC – Azərbaycan Dövlət İnformasiya Agentliyi\nSOCAR-ın 6,3 milyard dollar kapitalla Türkiyənin İzmir şəhərinin Əliağa rayonunda, “Petkim” neft-kimya kompleksinin ərazisində inşa etdiyi “Star” neft emalı zavodu (NEZ) bu ay istismara veriləcək.\nO bildirib ki, bu ay “Star” neft emalı zavodu istismara veriləcək. Zavod tam gücü ilə 2019-cu ilin yanvar ayından etibarən fəaliyyət göstərəcək: “Neft emalı zavodunun daha məhsuldar işləməsi üçün Əliağada bir neçə il əvvəl aldığımız depolama müəssisəsinə 300 milyon dollarlıq əlavə sərmayə yatıraraq tutumunu artırmışıq. Hazırda Antalya və Mərmərə bölgələrində də depolama müəssisələri axtarırıq. Bu depolama müəssisələri zavodda istehsal olunan məhsulların daha yaxşı formada satışına xidmət edəcək”.\n“Star” NEZ Türkiyədə cari kəsirin azalmasına hər il 1,5 milyard dollarlıq töhfə verəcək”, - deyə Z.Qəhrəmanov əlavə edib.\nQeyd edək ki, avqustdan “Star” neft emalı zavodunda sınaq məqsədilə xam neft emalına başlanılıb və NEZ-ə ilk neft yükü məhz Azərbaycandan olmaqla 80 min ton “Azeri Light” markalı neft çatdırılıb.\nSOCAR-ın ötən ay “Rosneft”lə imzaladığı Kontrakta görə isə bu ilin dekabr ayından etibarən bir il ərzində “Star” NEZ-ə 1 milyon ton Rusiya xam nefti təchiz olunacaq.\nSTEAŞ-ın hədəfləri arasında böyük əhəmiyyətə malik neft-emalı və neft-kimya inteqrasiyasını təmin edəcək, qrupa daxil olan şirkətlərdən biri olan və Türkiyənin ilk neft-kimya müəssisəsi “Petkim”in xam maddə tələbatının demək olar ki hamısını təmin edəcək “Star” NEZ yeni iş yerlərinin yaradılmasına da töhfə verəcək. Layihənin həyata keçirilmə müddətində burada 19 min 500 işçi çalışıb. Zavod istehsala başladığı zaman burada 1100 nəfərlik yeni iş yeri yaradılacaq.\nAZERTAG.AZ :Zaur Qəhrəmanov: “Star” neft emalı zavodu bu ay istismara veriləcək


Sosial Mediya Mütəxəssisləri Korporativ Sosial Medianı məhv edir Martech Zone\nBazar, 8 Fevral 2015 Cümə axşamı, İyun 18, 2015 Douglas Karr\nHeç sosial mediada səhv etmisinizmi? Mən bir neçə etdik (və onları etməyə davam). Çox böyük səhvlər deyil, daha az səhvlər. Qaçınmaq mümkün olan həssas şərhlər etdim. Hörmət etdiyim insanları tənqid etdim ki, məni kötük kimi düşünsünlər. Siyasəti bölüşürəm - sosial media səhvlərinin müqəddəs məzarı. Həm də şəxsi və şəxsi hesablarımda iş və zövqü qarışdırıram.\nSosial medianı sormalıyam.\nDüşünürsən ... amma hər gün sağlam bir izləyicim və yeni yaradılan dostluqlar və iş əlaqələrim var. Məsləhətçilərə görə mənəm hər şeyi səhv etmək... amma işləyir. Və hətta qəribə olan strategiyalar Highbridge şirkətlər üçün sərmayələr investisiya üçün müsbət gəlir yaradır. Bəzi sosial media məsləhətçilərinin qaçdığı bir şey.\nBundan əvvəl yazmışdım şəffaflıqla həqiqiliyə qarşı buna görə mən burada ölü bir atı döyməyəcəyəm (uh-oh ... PETA-ya zəng vurma). Ancaq bir sosial media məsləhətçisinin bir şirkətin istəmədən səhv etdiyinə görə vəzifəsini götürdüyünü gördüyüm zaman əsəblərim əsəbiləşir.\nƏn son qüsur Coca-Coladır. Özləri üçün bir Twitter botu yaratdılar # Xoşbəxt Olun Mətbuat açıqlamasında məqsədini izah edən kampaniya:\nİnternetdə yayımlanan mənfi cəhətdən çirkləndirən sosial media lentlərini və şərh mövzularını həll edin\nVay ... dünyaya bir az xoşbəxtlik gətirməyə çalışan bir şirkət. Əlbəttə ki, bu bir marka məşqi idi, buna görə bir az marketinq spin var. Ancaq bu onilliklərdir Kokanın marka strategiyasıdır ... xoş xatirələrin olduğu yerdə görün. Çox dəhşətli, elədir?\nGawker-in Adam Pash, Adolf Hitlerin Mein Kampf-dan sətirlərini tweetləmək və onlara #MakeItHappy etiketi ilə əlaqə yaratmaq üçün bir Twitter botu yaratdı. Sxem işlədi. Coca-Cola'nın botunu Hitlerin mətnini yayımlamağa və bir neçə saat #MakeItHappy etiketi ilə şirin şəkillər hazırlamağa başladı.\nGawker stuntu yerləşdirdi və İnternet onu sevdi. Coke botu endirdi.\nSonra nə oldu? Sosial media mütəxəssisləri Coca-Cola'yı sosial media səhvlərinə görə döydülər. Sosial media strategiyaları ilə şirkətlərə müraciət edən dostlar və həmkarlarla dolu olan yemim boyunca oxudum. #MakeItHappy və Twitter-də bir axtarış aparın və nə demək istədiyimi görəcəksiniz. Ciddi ... onları döydülər.\nBir il əvvəl Sosial Media Marketinq Dünyasında bir təqdimat etdim, burada sənaye saytlarında sadalanan hər bir böyük korporativ sosial media səhvini sadaladım və bir dənəsinin də markaya uzun müddət təsir göstərmədiyini sübut etdim. Ciddi - heç biri yox!\nKorporasiyalar sosial media səhvlərindən ölümcül qorxurlar. Niyə sosial media səhvlərindən qorxduqlarını bilirsən? Çünki oradakı hər bir sosial media məsləhətçisi işçilərini təhqir edir və tətbiq etdikləri hər bir strategiyanı səhvlə başa vurur. Şirkətin nüfuzuna xələl gətirən kampaniyanın nəticələri deyil, sosial media məsləhətçilərinin özlərindən çıxan şeyləri biabır etmək üçün çıxardıqları mətbuatda.\nCoca-Cola heç bir şey etmədi yanlış Twitter botu kampaniyası ilə mütəxəssislərin reaksiyasını haqq etdi. Hər kəsi tapşırığa aparmaq istəyirsinizsə, Gawker-i tapşırığa aparın. IMO, Adam Pash kampaniyanı xoşbəxtliklə sui-istifadə etmək üçün bir dick və Gawker bu barədə bir qrup prepubesent yeniyetmələr kimi gotça oynaya bilməsi üçün bu barədə lovğalanmaq üçün. Onların Hitlerin ilk sitatını Coke-nin Twitter lentinə daxil etdiyi kimi kıkırdadığını yalnız təsəvvür edirəm.\nHey Gawker ... böyüy.\nBu axmaqlıqla hücuma keçməyin vaxtı gəldi. Markalarınızı müdafiə edin, strategiyalarınızı düzəldin və davam edin. Sosial medianın marketinqə və mediaya yönəlddiyi inanılmaz dönüşüm, birbaşa markalarla əlaqə qurmağımızdır. Dünya xərclədikləri pulun dəyərli olduğunu yaxşı hiss etmələri üçün şəffaflığa və birlikdə çalışdıqları təşkilatların içərisinə bir baxış diləyir. Şəffaflıqla birlikdə risk gəlir. Səhvlər edəcəksən. Və bu yaxşıdır!\nBəzi siklərin xoşbəxt sosial media kampaniyanızı nə qədər çalışsanız da Hitler sitatları ilə sındıracağını təxmin edə bilməzsiniz. Şəffaf olmaq bu kimi vəziyyətlərə qarşı həssas olduğunuz deməkdir, ancaq kampaniyanı icra etmək üçün bir strategiya hazırladığınız kimi, işlərinizin səhv olduğu zaman üçün bir strategiya da inkişaf etdirə bilərsiniz.\nCoke’dan dünyaya Gawkerin hərəkətlərinin, kampaniyalarının öhdəsindən gəlməyə çalışdığı davranış olduğunu söyləyən bir ictimai cavab görmək istərdim. Bir media şirkətinin bir markanı biabır etmək üçün bu cür aşağı səviyyələrə getməsindən kədərləndiyimi bildirərdim. Kampaniyanı götürüb insanlardan Gawker yazmalarını və məyus olduqlarını bildirmələrini istərdim.\nVar sosial media səhvləri şirkətlərin qarşısını ala biləcəyi, ancaq İnternetdəki axmaqların qəzəbindən qurtula bilməmək onlardan biri deyil.\nSosial Mediya Mütəxəssislərinə Tövsiyəm\nBir markanı bu cür tapşırığa apardığınız zaman öz sənayenizi məhv edirsiniz. Qorxu dolu və markanın necə vurulduğuna dair elanlarınız sizə kömək etmir. Getdikcə daha çox şirkət şəffaflıqdan imtina edib, loqotiplər, şüarlar və tək yönlü marketinqin arxasında gizlənməyə qayıtmağa məcbur olur.\nƏgər mən böyük bir marka olsaydım, dürüstcə bir şirkəti onlayn olaraq xəcalətə salmaq üçün tullanan bir sosial media məsləhətçisi ilə işləyəcəyimə əmin deyiləm. Sosial media yaxşı şirkətlər kütlə ilə ünsiyyət qurmaqda rahatdır, nəinki səhv olduqda yazacağınız növbəti blog yazısından qorxaraq hər istisnanı oynayaraq iclas salonlarında oturmaq məcburiyyətində qaldıqda. Dayandırın.\nXidmətlərinizi qorxu ilə satmağı dayandırın və bunun əvəzinə şirkətlərin markalarını necə dəyişdirə biləcəyini və müştəriləri ilə bir cəmiyyət quracağını vəd edin.\nTags: Adam Paşcoca-colakoksqarmaqarışıqxoşbəxtsosial media məsləhətçilərisosial media səhvlərisosial media mütəxəssisləritwitter botu\n9 Fevral 2015 saat 9: 55-də\nBurada sizinlə tamamilə razıyam. Gawker kola deyil, cahildir. Təbii ki, Gawker üçün işləmək özlüyündə cəza ola bilər.\n9 Fevral 2015 saat 11: 09-də\nƏla məqalə. Qrafiki sevirəm - əlavə təminat parçası olan hər şey yazılı bir söz olmadan ünsiyyət qurmalıdır. Bravo.\nDüşünürəm ki, sosial medianın problemlərindən biri bölmələşdirmədir, yəni marketinq, texnologiya, dizayn, kopirayterlik və s. informasiya cəmiyyətində ünsiyyətin bütün bir-birindən fərqli elementləri ilkin mərhələdə.\nCoke kampaniyası maraqlı bir paradiqma təqdim edir, lakin kommunikasiya sahəsində həddən artıq çox papaq taxan biri, o cümlədən rezident texnoloq kimi, sosial medianın yük heyvanı ilə mübarizə apararkən bir sadə faktı təsdiq edə bilərəm: heç vaxt, heç vaxt ünsiyyətinizi avtomatlaşdırmayın. təşviqat işi. Onlara bir açılış buraxırsınız. Bu, güllə keçirməyən jilet olmadan müharibəyə getməyin rəqəmsal ekvivalentidir - yüksək profiliniz varsa, itki nisbəti yüksək olacaq. O, internetdir, hər şeydən əvvəl: Anonim, Suriya Elektron Ordusu, Kərtənkələ Squad, bütün haker qrupları vaxtaşırı korporativ mesajları hədəf alır. Bu sadəcə Gawker-də pis bir ruhdan gəldi.\nVə sonra, əlbəttə ki, Bill Cosby sosial media fiaskosu var. Heyrət! Vay.\nOnları təhqir etmək, mətbəxdəki zibil qutusuna girdiyi üçün iti günahlandırmaya bənzəyir: bu, onların təbiətindədir. Əgər qapağı konserv qutusundan kənarda qoysanız, təəssüf ki (və mən bunu səmimi deyirəm - bu belə olmamalıdır, amma belədir), əldə etdiyiniz şey budur: qarışıqlıq. Yenə də hər şey təhsildir. Bir şeyin mahiyyətini bildikdən sonra, çox güman ki, gələcəkdə onunla necə davranacağınızı daha yaxşı başa düşəcəksiniz. Ola bilsin ki, kampaniyanı güllə keçirməyən jiletlə bağlamaq (metaforanı işlətmək üçün) və onu insanlarla idarə etmək daha yaxşıdır (əlbəttə ki, bunda adətən daxili kadr problemləri var).\nBu, yapışqan qapıdır, bu kanal. Bir açılış buraxın və tez bir zamanda kiminsə üzərində brendin adı olan rəqəmsal güllə, İnternetin başqa bir qurbanı, ünsiyyət üçün başqa bir xəbərdarlıq hekayəsi olduğunu görəcəksiniz.\nMəqalənizlə bu vəziyyətin digər həndəsələrini nəzərdən keçirməyə vadar etdiyiniz üçün təşəkkür edirəm.\n9 Fevral 2015-ci il, 1: 41-də\nƏla post! Təşəkkürlər!\n9 Fevral 2015-ci il, 2: 10-də\nNə təravətləndirici qəbul - vay! #ShameonYaGawker\nDüzdür, sosial media qrupları həqiqilik və şəffaflığın fəzilətlərini müdafiə etsələr də, hətta qismən mübahisəli olan istənilən mövzuya ciddi şəkildə qarşıdırlar – bilirəm ki, mən belə məsələlərdən uzaqlaşıram, ona görə də sizin kimi birinə inandığınız şeyin müdafiəsinə qalxdığı üçün alqışlar # QARŞILMALAR\n9 Fevral 2015-ci il, 5: 00-də\nYaxşı yazı, Gawker-dən bu kiçik əlavə haqqında nə düşündüyünüzü görmək mənə maraqlıdır.\n9 Fevral 2015-ci il, 8: 12-də\nDüşünürəm ki, Gawker sizin dostunuz olmayan pis bir markadır. 🙂


1 dollar yatırım et, 4 dollar götür » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n12 İyun 2021, 11:00 1574\nEkspertlər hesab edirlər ki, qatar turizmini həm ölkə daxilində, həm də xaricində inkişaf etdirmək olar\nXarici ölkələrdə səyahət zamanı dəmir yolu turizmindən istifadə çox əlverişli hesab edilir. Həm Avropa ölkələri, həm də şəhərlərarası qrafiklər saat dəqiqliyi ilə qurulub. Məsələn, dünyanın hər hansı bir nöqtəsindən, internet üzərindən Avropanın müxtəlif şəhərlərinə onlayn qaydada bilet əldə etmək olur. Rahat, təmiz qatarlar insanları gün ərzində istədikləri məkana daşıyır. Həmçinin dəmir yolu səyahətləri zamanı müxtəlif ölkələrin şəhərkənarı həyat və yaşayışını, təbiətini, təsərrüfatını seyr etmək, səfərə ayrıca ovqat qatır. Bu baxımdan, dəmir yolu turizmi dünyada insanların istirahət və gəzinti üçün seçdiyi ən məşhur turizm növləri sırasındadır. Hazırda Qərb ölkələrində əhalinin rifahı naminə həyata keçirilən dəmir yolu turizmi genişlənir və öz istehlakçısını tapır. Üstəlik, dəmir yolu nəqliyyatı, hətta son illərdə rəqabətə girərək hava nəqliyyatı turizminin bazarını sıxışdırmağa başlayıb. Turizmçilər hesab edirlər ki, dəmir yolu turizmi ölkələrdə daxili turizmin inkişafına, ümumən iqtisadiyyatın yüksəlişinə kömək edən mühüm amildir. Dəmir yolu şəbəkəsinin açılması, sonsuz biznes imkanları ortaya çıxarır. Ona görə də, demək olar ki, bütün inkişaf edən ölkələrin turizm baxımından coğrafi və tarixən ən maraqlı bölgələrə çıxışını təmin edən dəmir yolu şəbəkələri fəaliyyətdədir.\nBizim ölkəmizdə dəmir yolu turizmi, demək olar ki, hələ turizm növləri sırasında yer almayıb. Bu sahənin inkişafı üçün hələ çox işlərin görülməsinə ehtiyac var. Azərbaycanın dəmir yolu xəritəsinə nəzər salanda Bakı-Köçərli-Balakən, Bakı-Böyük-Kəsik, Bakı-Astara-Horadiz, Bakı-Gəncə-Bakı, Bakı-Yalama (elektrik qatarı), Bakı-Şirvan-Hacıqabul (elektrik qatarı) dəmir yolu xətləri üzrə hərəkət edən qatarların qrafiki ilə rastlaşırsan. Ancaq pandemiya səbəbindən bu xidmət, demək olar ki, bir çox hava reysləri kimi ətalətdədir. Digər tərəfdən, insanlar nəqliyyatın bu növünə səyahət turizmi kimi deyil, daha çox gediş-gəliş xidməti kimi yanaşırlar. Bu baxımdan, dəmiryolu nəqliyyatı turizm üçün tələbat yaradan sahə hesab edilməyib. İndi də insanlar, daha çox avtobus və ya şəxsi avtomobilləri ilə səyahət etməyə üstünlük verirlər. Təbii ki, bu yanaşmaya modern qatarların, ixtisaslaşmış heyətin yoxluğu və bu istiqamətdə düz-əməlli təbliğatın olmamağı da təsir göstərib.\nBu yaxınlarda Bakı-Qəbələ-Bakı dəmir yolu xəttinin açılması, ölkəmizdə qatar turizminin inkişafına olan ümidləri bir qədər artırıb. Turizmçilər "Dəmiryolu nəqliyyatı ilə səyahət Azərbaycanda da daxili turizmin ən perspektivli sahələrindən birinə çevrilə bilər” kimi fikirlər səsləndirirlər.\nDövlət Turizm Agentliyinin Regional turizmin inkişafı sektorunun müdiri Elgün Cavadov "Kaspi”yə açıqlamasında bildirdi ki, Azərbaycanda, eləcə də dünya ölkələrində nəqliyyat turizmi dəyər zəncirində ən əsas yer tutmaqdadır. Belə ki, nəqliyyat xidmətləri turistlərin istifadə etdiyi əsas xidmətlərdəndir ki, bu da səyahətlərin ümumi keyfiyyətinə təsir edir. Ümumilikdə, turizmin inkişafı fonunda qatarla səyahətin ölkə iqtisadiyyatına verə biləcəyi fayda böyükdür: "Nəqliyyat sistemi yaxşı təşkil edilməyən ölkələrdə, nəinki xarici turistlərin, hətta yerli turistlərin səfərlərini təşkil etmək yerli və xarici şirkətlər, eləcə də fərdi şəxslər üçün böyük çətinliklər yaradır. Bu səbəbdəndir ki, daxili və getmə turizmi stimullaşdırmağı hədəfləyən ölkələr, ilk növbədə nəqliyyat şəbəkəsinin təkmilləşdirilməsinə xüsusi diqqət ayırırlar. Nəqliyyat sisteminin, ələlxüsus, dəmir yolu şəbəkəsinin genişləndirilməsi turizm sənayesi üçün ən böyük problemlərdən olan mövsümilik amilini aşağı salır, turistlərin yerləşmə məntəqələrinə daha tez, təhlükəsiz və az xərc çəkməklə çatmalarına kömək edir. Bəzi hallarda hava nəqliyyatı da qatarla səyahətə uduzur ki, bunun da əsas səbəbi son məntəqəyə kimi izlənilməli olan təhlükəsizlik və texniki prosedurlardır. Bu baxımdan , xüsusilə, coğrafi cəhətdən kiçik ölkələrdə dəmiryolu şəbəkəsinin genişləndirilməsinə üstünlük verilir”. Sektor müdiri bildirir ki, ölkəmizin əlverişli tranzit coğrafi mövqedə yerləşməsi qonşu ölkələrdən keçməklə sərnişin və yükdaşımaları üçün imkanlar yaradır. Belə ki, beynəlxalq xətlər üzrə (Bakı-Moskva-Bakı, Bakı-Rostov-Bakı, Bakı-Tbilisi-Bakı, Bakı-Tbilisi-Qars Bakı-Kiyev-Bakı) sürətli səyahətin təşkili, gələcəkdə xaricdən qatarla Azərbaycana səyahət edən turistlərin sayını artıra bilər: "Müqayisə üçün bildirmək olar ki, 2019-cu ildə Azərbaycana dəmir yolu ilə gələn əcnəbi vətəndaşların sayı 408,9 min nəfər, xarici ölkələrə dəmir yolu ilə gedən vətəndaşların sayı isə 588,1 min nəfər olub. Bu, onu göstərir ki, dəmir yolu ilə səyahətin turizmdə daha da inkişaf etmə potensialı mövcuddur. Dəmir yolu xətlərinin inkişaf etdirilməsi ölkə daxilində, nəinki Bakıdan regionlara turist axınına, eyni zamanda regionlar arasında da səyahət imkanlarını asanlaşdıraraq, turist məmnuniyyəti yaradacaq və nəticədə daha çox xərcləmənin əldə edilməsinə səbəb olacaq”.\nE.Cavadovun sözlərinə görə, dəmir yolları şəbəkəsinin genişləndirilməsi və turist daşıyan sərnişin qatarlarının sayını artırmaqla, regionlara daha çox turist səfərlərini təşkil etmək mümkündür: "Dünya təcrübəsində də müşahidə olunub ki, turizmi ölkə iqtisadiyyatının prioritet sahəsinə çevirmək istəyən ölkələr, nəqliyyat şəbəkəsini, xüsusən dəmir yolları sisteminin təkmilləşdirilməsini həyata keçirirlər. Bu gün Avropa dəmir yolu şəbəkəsində bir biletlə uzunmüddətli səyahət imkanı yaradan turist paketləri mövcuddur. Bu, həm də qatarla səyahətin hava nəqliyyatı ilə rəqabətdə olduğunu göstərir”. DTA rəsmisi hesab edir ki, ölkədə yüksək sürətli qatarların (YSQ) inkişafına investisiyalar yatırılarsa, iqtisadi baxımdan çoxlu faydaları olar: "ABŞ təcrübəsinə əsasən, YSQ-nin tikintisinə tətbiq olunan hər 1 milyard dollar, 24 000 yeni iş yerinin yaradılmasına səbəb olur. Bundan əlavə, ABŞ iqtisadiyyatında dəmir yollarına yatırılan hər 1 dollar iqtisadi fayda olaraq geri qaytarılan 4 dolları yaratmaqdadır. Bu baxımdan, dəmir yollarına qoyulan sərməyə yeni iş yerləri yaradır və iqtisadi fəallığı artırır. Yüksək sürətli qatar xətləri turizmin inkişafına müsbət təsir edə bildiyi üçün iqtisadi fəallığın yüksəldilməsində birbaşa əlaqəlidir. Dünya ölkələrində müşahidələrə əsasən, turizm potensiallı regionların inkişafında, bütün destinasiyaların turizmdən bərabər şəkildə pay almasında dəmir yolu nəqliyyatının rolu əvəzsizdir. Bu, xüsusən də, kiçik kəndlərin, ucqar ərazilərin və uzaq turizm destinasiyaların inkişafı üçün əhəmiyyətli hesab edilə bilər”. Sektor müdiri qeyd edir ki, ölkəmizdə Bakı-Gəncə sürət qatarından sonra Bakı-Qəbələ sürət qatarının istifadəyə verilməsi, Bakıdan gedən turistlər üçün qərb və şimal-qərb regionunu daha əlçatan edib: "Artıq turistlər üçün alternativ bir nəqliyyat vasitəsi seçimi yaranır ki, bu da öz növbəsində yeni imkanlar formalaşdırır. Turizmdə nəqliyyat vasitələrinin çoxnövlülüyü, turizm dəyər zənciri və əlavə qazancın əldə edilməsinə şərait yaradır. Qatarla səyahət vərdişinin artması yollarda yüklənməni azaldacaq, insanların daha çox vaxta qənaət etməsinə və nəticədə iqtisadi fəallığın çeşidlənməsinə rəvac verəcək. Sürətli qatar xətlərinin bütün turizm destinasiyalarına getməsi, yeni turizm paketlərinin və xidmətlərinin yaranmasına imkan verməklə, asudə vaxtın daha səmərəli istifadəsini təşviq edəcək”.\nAzərbaycan Turizm Assosiasiyası sədrinin müşaviri Müzəffər Ağakərimov dəmir yolu turizminin inkişafını vacib hesab edir: "Qatar turizmi səyahətin gözəl bir növüdür. Bu turizmi ölkə daxilində və xaricində inkişaf etdirmək olar. Ölkə daxilində yeni dəmir yollarının inkişafı ilə əlaqədar qatar turizminin inkişafına da nail olmaq mümkündür. Gələcəkdə regionların hamısına dəmir yolu xətlərinin çəkilişi baş tutsa, daha böyük uğura nail olmaq olar. Bu, turistlərə həm ucuz başa gələr, həm də turizmin kütləviliyini bərpa edər. Eyni zamanda, dəmir yolu turizmi vasitəsilə Türkiyə, Gürcüstan, İran və s. ölkələrə turist səfərləri həyata keçirmək olar”. M.Ağakərimov hesab edir ki, turizmin bu növünü inkişaf etdirmək üçün dəmir yolu turizminin spesifikliyini bilmək və bu sahədə işi bilən mütəxəssisləri dəyərləndirmək daha faydalı olar: "Dəmir yolu turizmi maraqlı səyahət növü olduğu üçün insanları cəlb edər. Sovet dövründə qatar turizmi var idi. Hazırda da Rusiya və Türkiyədə, o cümlədən Avropa ölkələrində dəmir yol turizmi inkişaf edib. Rusiyanın ərazisi böyük olduğuna görə, Moskva, Sankt Peterburq kimi şəhərlərdən Vladivostoka qədər turizm səfərlərinə getmək üçün münbit şərait var”. Turizmçinin fikrincə, Azərbaycan ərazisində də turizmin bu növünü inkişaf etdirmək olar: " Təəssüf ki, bu barədə dəfələrlə deyilsə də, bir irəliləyiş yoxdur. Turizm qurumları bununla bağlı hər hansı bir addım atmırlar. Hətta gələcəkdə gəmi turizmini də inkişaf etdirmək olar. Xəzər dənizi vasitəsilə, Xəzərdən Volqa çayına çıxmaqla turizmin bu növü insanların diqqətini cəlb edə bilər. Əslində turizmin bu növü sovet dövründə vardı. Sadəcə qatar turizmini yenidən bərpa edib inkişaf etdirmək lazımdır”.\n"Luna Travel” turizm şirkətinin rəhbəri Rəhman Quliyev qatar turizmini təhlükəsiz səyahət növü hesab edir: "Təbii ki, insan səyahətə gedirsə, yaşadığı yerdən digər məntəqələrə üz tutmalıdır. Bunun üçün də o, hər hansı nəqliyyat vasitəsindən istifadə etməlidir. Hesab edirəm ki, təhlükəsizlik baxımından ən uyğun nəqliyyat vasitəsi dəmir yoludur. Bəzən turistlər arasında dəmir yolu, qatarla səyahət etmək hobbiyə çevrilir. Bu, onların rahat hərəkətinə, uzanıb dincəlmələrinə, ətrafı seyr etmələrinə imkan verir.\nHələ sovet dövründə sərnişindaşımada ən çox yük dəmir yolunun üzərinə düşüb. Həm relyef, həm qənaətcillik, həm də rahatlıq baxımından dəmir yolu nəqliyyatı daha əlverişli idi. Regionlarımıza dəmir yollarının çəkilişi və turist axınının intensivləşdirilməsi günün tələblərindən biridir. Nəzərə alsaq ki, işğaldan azad olunan Qarabağa, məsələn, Bakıdan Zəngilana birbaşa dəmir yolu xətti çəkiləcək – bu, çox əhəmiyyətli olacaq. Regionlarda beynəlxalq hava limanlarının inşası gedir. Bu, turistlərin həm hava nəqliyyatından, həm də dəmir yolu nəqliyyatından istifadəsini təmin edəcək. Zəngilana gedən dəmir yolunun Füzulidən keçməsi bu regiona turist axınına səbəb olacaq”. Turizmçi hesab edir ki, bu yaxınlarda istismara verilən Bakı-Qəbələ dəmir yolu xətti müxtəlif kateqoriyadan olan turistlərin cəlb edilməsində böyük rol oynayacaq. Belə ki, Qəbələ Azərbaycanın ən çox turist cəlb edən regionlarından biridir. Bu region ölkənin həm mədəni, həm təbiət, həm də biznes turizmlərində təmsil olunur və müxtəlif yaşlardan və kateqoriyalardan olan turistləri cəlb edə bilir. İnsanlar Qəbələyə istər avtomobil, avtobus, istərsə də hava nəqliyyatı ilə gələ bilir: "Bu istiqamətdə qatarların istifadəyə verilməsi dəmir yolu turizminin inkişafına təkan verəcək. Daha çox xətlərin açılması turizm baxımından olduqca vacibdir. Bu, insanların istiqamətlərə, müxtəlif yollarla çata bilmələrinə imkan yaradacaq. Digər rayonlarımıza da dəmir yolu xətləri var. Amma bunların sayı artsa, daha geniş coğrafiyanı əhatə etsə, əhəmiyyətli olar. Bu artım, həm turizmin, həm də iqtisadiyyatın inkişafına töhfə olar”.


ETİBAR PİRVERDİYEV MİNGƏÇEVİRİ NECƏ İDARƏ EDİR? » "Dünya" informasiya agentliyi\nETİBAR PİRVERDİYEV MİNGƏÇEVİRİ NECƏ İDARƏ EDİR?\nTarix: 2-11-2011, 16:03 | Çap et\nMƏMURLAR ARASINDA BÖLÜŞDÜRÜLƏN AZƏRBAYCANDA YAŞAMAQ ÇOX AĞIRDIR\nDİA.AZ: - Məlumdur ki, hakimiyyət guya idarəetməni asanlaşdırmaq üçün Azərbaycanın bölgələrini ayrı-ayrı dövlət məmurlarının nəzarət zonasına daxil edib. Yəni sirr deyil ki, bu gün məmurlar rəsmən rəhbəri olduqları sahələrlə yanaşı, həm də müvafiq olaraq rayonlara da nəzarət edirlər, onların inkişafına görə cavabdehlik daşıyırlar.\nMəsələn, fövqəladə hallar naziri Kəmaləddin Heydərovun şimal rayonlarına, Etibar Pirverdiyevin Mingəçevirə və digərlərinin də ayrı-ayrı rayonlara nəzarət etmələri bir faktdır. Rayonlarla yanaşı, hakimiyyət həm də iqtisadi strukturları da qeyri-rəsmi olaraq məmurların monopoliyasına verib. Məsələn, son olaraq verilən qərarlara görə, artıq hətta ən ucqar kəndlərin belə yollarının inşası, asfaltlanması həmin kəndlərin yerləşdiyi rayonun rəhbərliyinə yox, birbaşa olaraq nəqliyyat naziri Ziya Məmmədovun tabeçiliyinə verilib.\nBütün bunlardan isə aydın olur ki, Azərbaycan əslində, ayrı-ayrı monopolistlərin idarə etdiyi bir məkandır və burada vahid söz sahibi yoxdur. Yəni hərə öz dərəsində bəydir. Təbii ki, bu dərəbəylik Azərbaycana ağır nəticələr verib və verməkdədir. Məsələn, yolların inşasının və asfaltlanmasının birbaşa olaraq Ziya Məmmədovun monopoliyasında olmasının acısı bəri başdan duyulmaqdadır. Artıq yolların çəkilişi İlham Əliyevin səfərlərinin trayektoriyası isə müəyyənləşdirilir. Yəni prezident hansı bölgəyə səfər edəcəksə, həmin bölgənin üzü gülür və oranın yolları kosmetik şəkildə təmir etdirilir və yaxud da inşa edilir. Amma bunun qarşılığında, məsələn, daha çox asfalt yolun ehtiyacında olan rayonlarda vəziyyət biabırçıdır.\nSözügedən inhisarlaşmanın fəsadı özünü bir başqa məqamda da nəzərə çarpdırır. Məsələn, bu gün ayrı-ayrı nazirlərin və dövlət məmurlarının nəzarətində olan rayonlar onlar tərəfindən dədə malları kimi istismar edilməkdə, əslində isə talan edilməkdədir. Necə ki, dünənə qədər Vasif Talıbov Naxçıvan xanı kimi tanınırdı, artıq bütün bölgələrin öz vasifləri, yəni xanları mövcuddur. Onlar isə əllərinə düşən bu fürsətdən ustalıqla yararlanmağa çalışırlar. Məsələn, Kəmaləddin Heydərov Qəbələ ərazisindəki bütün torpaq sahələrinin alışını-satışını, idarə və müəssisələrə rəhbər təyinatını, habelə bütün infrastrukturu öz nəzarətində saxlayır.\nEynilə Etibar Pirverdiyev də Mingcəçevirlə davranır. Sovetlər Birliyi zamanı Azərbaycanın ən yaşıl və təmiz şəhəri hesab olunan Mingəçevir şəhəri bu gün Etibar Pirverdiyevin cılız axritektur təfəkkürünün poliqonuna çevrilib. Artıq Mingəçevirin mərkəzi küçələri Pirverdiyevin tikinti sahələri kimi qəbul olunur və qeyd edək ki, yerli-yersiz aparılan bu tikintilər hesabına şəhərin əvvəlki xoş görüntüsünə xələl gəlməklə yanaşı, həm də insanların hərəkətlərinin belə məhdudlaşdırılması, rahatlığının pozulması adi hala çevrilib.\nTəbii ki, bütün bunlar bu gün iqtidar başında oturan qüvvələrin idarəetmə mexanizmi və onun acı fəsadlarıdır. Barışıb-barışmamaq isə bir seçki prosesində verilən qərarla özünü biruzə verə bilər. Yəni biz bu gün hələ də qərar vermiş millətə bənzəmədiyimizdən yaşadığımız eybəcər həyata qane kimi görükürük.


Bu gün “Azərbaycan Milli Ensiklopediyası” elmi mərkəzində görkəmli heykəltaraş, Azərbaycan Rəssamlıq akademiyasının rektoru, xalq rəssamı, "Heydər Əliyev” ordeni laureatı, akademik Ömər Eldarovun 90 illik yubileyinə həsr olunmuş tədbir keçirildi - Новости - Kataliz və Qeyri-üzvi Kimya İnstitutu\nBu gün “Azərbaycan Milli Ensiklopediyası” elmi mərkəzində görkəmli heykəltaraş, Azərbaycan Rəssamlıq akademiyasının rektoru, xalq rəssamı, "Heydər Əliyev” ordeni laureatı, akademik Ömər Eldarovun 90 illik yubileyinə həsr olunmuş tədbir keçirildi\nДек 22, 2017 | 14:00 / Юбилеи\nПрочитано 6052 раз (-а)\nTədbir iştirakçıların Ömər Eldarovun zəngin yaradıcılığını əks etdirən sərgiyə baxışla başladı. Tədbirdə elm və incəsənət xadimləri, mediya nümayəndələri iştirak edirdilər. Tədbiri giriş sözü ilə açan AMEA- nın prezidenti akademik Akif Əlizadə heykəltaraşa uzun ömür arzuladı. Onun Azərbaycan incəsənətinə verdiyi töhvələrdən danışdı. Fəxri xiyabanda Heydər Əliyevin heykəlinin Azərbaycan memarlığının şah əsərlərindən olduğunu söylədi. Akademik Ziya Bunyadovun, bəstəkar Üzeyir Hacıbəyli, Fikrət Əmirov, Niyazinin qəbir üstü abidələrinin hər birinin özünə məxsus düşündürən detallarının olduğunu dedi. Dahiyana sadəliyə malik və daim çalışqan olan xalq rəssamının əsərləri içində olan şairə Natəvanın, Hüseyn Cavidin, Fizulinin, İbn Sinanın heykəlləri incəsənətimizin inci əsərləri sırasında olduğunu vurğuladı. Akademik Zərifə Əliyevanın “Elegiya” abidəsini sözün əsl mənasında Azərbaycan Milli heykəltaraşlıq sənətinin yüksək göstəricisi kimi dəyərləndirdi. Heykəltaraşın Azərbaycan mədəniyyətinin inkişafında xüsusi xidmətlərinə görə hörmətli prezidentimiz İlham Əliyev tərəfindən “Heydər Əliyev” ordeni ilə təltif olunmasını təqdirə layiq olduğunu vurğuladı. Bəstəkarlar ittifaqının sədri Firəngiz Əlizadə, AMEA- nın müxbir üzvü, Memarlıq və İncəsənət İnstitutunun direktoru Ərtegin Salamzadə, Memarlar İttifaqının İdarə Heyyətinin sədri,professor Elbay Qasımzadə təbrik edənlərin sırasında idi. Xalq rəssamı Ağəli İbrahimov heykəltaraşın Natəvan əsərini ən dahi əsər adlandırdı. Qoz ağacından olan işlərini təkrar olunmaz olduğunu bildirdi.O.Eldarovun nəinki vətənində, eləcə də bir sıra xarici ölkələrdə ölməz əsərlər yaratdığını dedi. Təbrik edənlər sırasında xalq yazıçısı Çingiz Abdullayevin marağlı çıxışı oldu.Yazıçı, Ömər Eldarov olmasaydı Bakı şəhəri bele gözəl olmazdı, fikrini səsləndirdi. Sonda Ömər Eldarov çıxış edərək diqqət və qayğıya görə Cənab Prezident İlham Əliyevə və onu təbrik edənlərə öz minnətdarlığını bildirdi. Təbriklərdən sonra iclas bədii hissə ilə davam etdi.


Azərbaycanda 10 vətəndaşa dələduzluq edən şəxs azadlığa buraxıldı – Medianews\nAzərbaycanda 10 vətəndaşa dələduzluq edən şəxs azadlığa buraxıldı\nBakı Apellyasiya Məhkəməsində dələduzluqda ittiham edilən Qazaxlı Ramiz Saday oğlu barəsində olan hökmdən verilən apellyasiya şikayətinə baxılıb.\nPravda.az-ın əldə etdiyi məlumata görə, hakim Qədim Babayevin sədrliyi ilə keçirlən porsesdə qərar elan olunub.\nQərara əsasən, onun barəsində Cinayət Məcəlləsinin 306.2-ci (Məhkəmənin hökmünü, qərarını, yaxud digər aktını icra etməmə) maddəsi ilə elan olunmuş ittiham üzrə bəraət verilib.\nTəqsirləndirilən şəxsə təyin edilmiş 5 il müddətinə azadlıqdan məhrumetmə cəzası Cinayət Məcəlləsinin 70.1-ci (Şərti) maddəsinə əsasən şərti tətbiq edilib və 2 il sınaq müddəti müəyyən olunub. Ramiz Qazaxlı məhkəmə iclas zalında dərhal həbsdən azad edilib.\nQeyd edək ki, “Azar-Tİ” MMC direktoru Ramiz Qazaxlı bir mənzili bir neçə nəfərə satmaqda ittiham edilir.\nİş üzrə 10 zərərçəkmiş var.\nO, Cinayət Məcəlləsinin 178.3.2-ci (külli miqdarda ziyan vurulmaqla dələduzluq) və 306.2-ci maddələri ilə təqsirli bilinir. Belə ki, Ramiz Qazaxlı 156 000 manat külli miqdarda əmlakı qulluq mövqeyindən istifadə etməklə, aldatma və etibardan sui-istifadə etmə yolu ilə ələ keçirib dələduzluq edib və həmçinin tamah niyyətilə rəsmi sənədlərə bilə-bilə yalan məlumatları daxil etməklə, vəzifə saxtakarlığı törədib.\nBakı Ağır Cinayətlər Məhkəməsinin höküm ilə təqsirləndirilən şəxsə 6 il 6 ay müddətinə azadlıqdan məhrumetmə cəzası təyin edilib. Onun həbsdə saxlandığı 1 il 2 ay 16 gün müddət cəzadan çıxılmaqla üzərində 5 il 3 ay 14 gün müddətə azadlıqdan məhrumetmə cəzası saxlanılıb. Ramiz Qazaxlı Cinayət Məcəlləsinin 70-ci (Şərti) maddəsi tətbiq edilib və 2 il sınaq müddəti ilə cəzası şərti hesab olunub. Bu hökmdən dövlət ittihamçısı narazı qalıb və apellyasiya protesti verib. Həmçinin təqsirləndirilən şəxs də apellyasiya şikayəti verib.\nBakı Apelyasiya Məhkəməsi birinci instansiya məhkəməsinin çıxardığı hökmü dəyişdirilib və o, 5 il 3 ay müddətinə azadlıqdan məhrum olunub. Daha sonra Ramiz Qazaxlı Ali Məhkəməyə müraciə tedib.\nAli Məhkəmə Bakı Apelyasiya Məhkəməsinin çıxardığı qərarı ləğv edib və cinayət işi yeni apelyasiya baxışına təyin olunub.\nƏrə getməyə hazırlaşan radioaparıcısının çılpaq şəkilləri yayıldı - FOTO


Tiroid vəzi müayinəsi – HB Güven Klinik – Sağlam gələcək bizimlə gələcək!\nTiroid vəzi müayinəsi\nSon zamanlar, karantin müddətində daha çox boş vaxtımız olduğuna görə sosial şəbəkələrdə bir sorğu keçirdim ki, pasiyentlər ən çox hansı mövzuları eşitmək istərdilər, hansı endokrin xəstəliklər haqqında danışmağımı istərdilər.\nVerilən suallardan biri odur ki, “Tiroid vəzi müayinəsi tam normaldır, amma tiroid hormonlarında problem çıxıb” və yaxud “Tiroid hormonlarım normaldır, amma tiroid ultrasəs müayinəsində dəyişikliklər çıxıb, bu normaldırmı?”\nCavab olaraq, bəli, normaldır.\nNəyə görə normaldır?\nTiroid ultrasəs müayinəsi bizə qalxanvari vəzinin strukturu, quruluşu, görününşü haqqında məlumat verir. Onun ölçüləri haqqında, orada qanlanması haqqında, quruluşu haqqında, düyünün olub, olmaması haqqında məlumat verir.\nTiroid hormonları isə bizə qalxanvari vəzin necə işləməyi haqqında, necə fəaliyyət göstərməsi haqqında məlumat verir. Yəni normalmı, normadan çoxmu fəaliyyət göstərir, yoxsa normadan azmı fəaliyyət göstərməsi haqqında məlumat verir.\nOna görə quruluşda, yəni ultrasəs müayinəsi normal olduğu halda, tiroid funksiyaları pozula bilər. Yəni tiroid hormonları normal olmaya bilər və yaxud da tərsinə, tiroid hormonları, yəni qalxanvari vəzin funksiyası tam normal olduğu halda belə görünüş olaraq sturukturunda bir dəyişiklik ola bilər və ən çox ikisi bir yerdə olur. Həm tiroid hormonlarında bir dəyişiklik olur, həm də quruluş olaraq tiroid ultrasəs müayinəsində dəyişikliklər olur.\nVə tiroid funksiyasında dəyişiklik olarsa, əlamətlər olaraq hansılar ola bilər?\nTiroid funksiyasının azalması. Buna el arasında “tənbəl zob”, tibbi dildə “hipotiroidi” deyirik.\nQısa olaraq əlamətləri halsızlıq, əzginlik, tez yorulma, yuxu basma, depressiv hal, ruh düşkünlüyü, əldə və ayaqlarda şişkinlik, qəbizliyə meyillilik, pasiyentlərin çəki artırmağı və yaxud da çəki verə bilməmək, qadınlarda menzis pozğunluğu, sonsuzluq kimi şikayətlər verə bilir.\nQalxanvari vəzin artıq fəaliyyət göstərməsi “hipertiroidi”, buna el arasında “zəhərli zob” deyirlər.\nO zaman isə xəstənin sinirlik halı, səbrsiz olması, istiyə qarşı dözümsüz olması, çox tərləməyi, əldə əsmələr, titrəmələr, bəzən gözün önə doğru çıxması kimi şikayətlər ola bilər.


Şahin Mustafayev Gürcüstanın baş naziri ilə görüşüb » Etatist.com internet qəzeti\nŞahin Mustafayev Gürcüstanın baş naziri ilə görüşüb\nBirgə irimiqyaslı layihələr həyata keçirilir və bu layihələr iştirakçı ölkələrə böyük fayda gətirir\nİqtisadiyyat naziri Şahin Mustafayevin rəhbərlik etdiyi Azərbaycan nümayəndə heyəti Gürcüstana səfəri zamanı bu ölkənin baş naziri Giorgi Kvirikaşvili ilə görüşüb.\nİqtisadiyyat Nazirliyindən APA-Economics-ə verilən məlumata görə, görüşdə G. Kvirikaşvili Gürcüstan-Azərbaycan əlaqələrinin inkişaf etdiyini, ölkəsinin Azərbaycanla əməkdaşlığın genişləndirilməsində maraqlı olduğunu vurğulayıb. Qeyd edilib ki, enerji və nəqliyyat sahələrində birgə irimiqyaslı layihələr həyata keçirilir və bu layihələr iştirakçı ölkələrə böyük fayda gətirir.\nAzərbaycanın iqtisadiyyat naziri qonşu Gürcüstanla əməkdaşlığın inkişafını qeyd edərək, yüksək səviyyəli qarşılıqlı səfərlərin, keçirilən görüşlərin əməkdaşlığın genişlənməsində xüsusi əhəmiyyətini diqqətə çatdırıb. Ölkələrimizin iqtisadi-ticarət, investisiya, turizm, sosial və s. sahələrdə əməkdaşlığını qeyd edən Ş. Mustafayev nəqliyyat-tranzit və yükdaşımalar sahəsində əlaqələrin genişləndiyini, Azərbaycanda yaradılmış əlverişli infrastrukturun yük daşımalarının daha da artırılmasına, nəqliyyat-tranzit sahəsində əlaqələrin inkişafına geniş imkanlar yaratdığını vurğulayıb. Bu sahədə Bakı-Tbilisi-Qars dəmir yolunun önəmini vurğulayan nazir Şahin Mustafayev layihənin yükdaşıma sahəsi ilə yanaşı, sərnişindaşıma və turizmin inkişafında da əhəmiyyətini qeyd edib.\nGörüşdə Azərbaycan-Gürcüstan iqtisadi əməkdaşlığının, nəqliyyat-tranzit sahəsində əlaqələrin genişləndirilməsi, eləcə də qarşılıqlı maraq doğuran digər məsələlər müzakirə edilib.


Azərbaycanın "Azerspace-2" telekommunikasiya peyki sınaq orbitinə çatıb.\nXeberler.az bildirir ki, bu barədə Trend-ə "Azərkosmos" ASC-dən məlumat veriblər.\n"Gələn ilin əvvəlində peyk "Azərkosmos"un idarəsinə veriləcək və onun kommersiya istifadəsi başlayacaq".\nYeni peyk Azərkosmosun xidmət spektrinin və fəaliyyət coğrafiyasının genişləndirilməsi ilə yanaşı həm də birinci telekommunikasiya peyki - "Azerspace-1" peykinin orbitdəki ehtiyatı olacaq. Bu da öz növbəsində "Azərkosmos"a bugünədək ehtiyat peykin olmaması səbəbindən iştirak edə bilmədiyi irihəcmli beynəlxalq tenderlərdə iştirak etmək imkanı yaradacaq.\n"Azerspace-2" peyki hələ orbitə buraxılmamış artıq onun tutumlarının 46 faizi artıq dünyanın peyk xidmətləri üzrə aparıcı şirkəti olan "İntelsat" şirkətinə satılıb. Bu müqavilə üzrə ödənişlər layihə dəyəri və maliyyələşmə xərclərinin 60 faizinin geri qaytarılmasını təmin edəcək. Hazırda peykin qalan tutumlarının satışı ilə əlaqədar digər ölkələrlə aktiv biznes danışıqları aparılır.\nÜmumilikdə dəyəri 190 milyon ABŞ dolları olan "Azerspace-2" peykinin ölkə iqtisadiyyatına 400 milyon ABŞ dolları gəlir gətirəcəyi proqnozlaşdırılır.


Dayım qızını qaçırtdım, üzümə durub məni tutdurdu - Məhkum - VİDEO\n13:45 16 İyun 2020\nARB TV-nin “Rezonans” proqramında bu dəfə İmişli rayonunun Əlipənahlı kəndində anadan olan Həsənov Namiq Arzuman oğlu öz həyat hekayəsini danışıb.\nHəsənov Namiq Arzuman oğlu - Məhkum (Cəzası 7 il (Ümumi 11 il)):\n“Atam, anam qocalıb. Onlar məndən soruşdu ki, kiminlə ailə qura bilərsən? Mən də anama dedim ki, qardaşın qızı ilə ailə qura bilərəm. Qız da razı idi. Mən də götürüb qaçdım, dayımın həyat yoldaşı məni tutdurdu. Məni 4 il azadlıqdan məhrum etdilər. Baxmayaraq ki, hər iki tərəf bu izdivacdan razı idi. Lakin son anda dayım qızı fikrindən daşındı və dedi ki, məni zorla qaçırıb. Ona görə həbs olundum.\nHəbsdən çıxandan sonra barışdıq, dayımın yoldaşı dedi ki, qız sənindir. Sənə görə qızı heç kimə verməmişəm. Dedi ki, ev-eşik düzəlt, qızı götür apar. Gözüm dayım qızını tutmuşdu, ona görə də getdim Rusiyaya ki, özümə şərait qurum, pul qazanım. Əti də, qanı da özümüzünküdü deyə gözüm ondan başqasını görmədi. Orda rus qızları da var idi, azərbaycanlı qızlar da var idi. Rusiyadan pulla gəldim, özümə ev-şərait qurdum. Gələndə qızıl saat, sep, telefon da gətirmişdim. Qız özü məni məcbur elədi ki, anam yoxdu, gəl qaçaq. Mən də qaçırtdım. Sonra gəldim şöbəyə, dayımın arvadı dedi ki, mənə deməmiş niyə qızı qaçırtmısan? Məni yenə həbs elədilər, bu dəfə 7 il. Sonra peşman oldum ki, gərək ağsaqqal, ağbirçəklə elçi gedərdik, el adəti ilə toy edərdik.\nAmma indi peşman deyiləm, çünki dayım qızı demişdi ki, mənlikdir, gəl qaçaq. Mən də onun dediyi kimi etdim, peşman deyiləm. İndi də məktublaşırıq, o günü yanıma da gəlmişdi. Özünə də dedim ki, yalnız mən öləndən sonra sən başqası ilə ailə qura bilərsən. Nə qədər ki, mən sağam, mən həbsdən çıxandan sonra sən mənim ailəmsən.\nHəbsdən çıxandan sonra el adəti ilə o qızı alacam. Ağsaqqal göndərəcəm ki, nə edirlər etsinlər, o qızı mənə alsınlar. Düzdür, onlar da əsəbiləşiblər, bizimkilər də əsəbiləşiblər. Hətta onlar barışmaq istədilər, mənim ailəm barışmadı onlarla ki, oğlumizi 7 il həbs elətdirmisiniz.\nMən özümü geridəqalmış bir insan kimi hiss edirəm. Çünki, mənim də ailəm olmalıdır, mən də hamı kimi yaşamalıyam, mənim də uşaqlarım olmalıdır. Burdakı məhbusların yanına ailələri, uşaqları gələndə mən onlara baxıb alçalıram.\nHəbsxanadan çıxandan sonra dayım qızını mən el adəti ilə verməsələr, daha edəcək heç nə yoxdur. Ancaq onunla o dünyada görüşəcik”.


Yel çərşənbəsi | Xalq Qəzeti\n07.03.2017 09:35 | Oxunma sayı: 1319\nXalqımızın milli bayramları zəngin mədəniyyətimizin elementlərindən biridir. İnsanların inancını əks etdirən bayramlar, el şənlikləri canlı tarix nümunələridir. Xalqımızın qədim inancının daşıyıcısı olan Novruz bayramı bu gün də yüksək sevinclə qeyd edilir. Novruz inanclarının əsasında insana, təbiətə həyat verən dörd ünsür-Su, Od, Yel və Torpaq durur. Buna görə də Novruz bayramından əvvəlki dörd çərşənbə məxsusi törənlə keçirilir. Əski inanclara görə bu çərşənbələrin hər birində təbiətin dörd ünsüründən biri canlanır. İlin Novruzdan əvvəlki dörd axır çərşənbəsi müqəddəs sayılır. Novruz adətləri bu gün də ilkin özəlliyini qoruyub saxlamışdır. Mərasimlərdə xalqımızın dünya və kainat haqqında ilkin təsəvvürləri öz əksini tapmışdır.\nBayrama hazırlıqlar Su çərşənbəsi ilə başlayır. Deyirlər ki, Tanrı ilk olaraq suyu yaradıb. Xalq arasında o, “Əvvəl çərşənbə”, “Əzəli çərşənbə”, “Gözəl çərşənbə”, “Sular Novruzu”, “Gül çərşənbə”, “Selçərşənbə”, “Zəmzəm çərşənbə”, “Çillibeçə çərşənbə” kimi də tanınır. Su çərşənbəsində suyun müqəddəs mahiyyəti ifadə olunur. Su sağlamlıq, paklıq, tale göstərmə, övladvermə, müqəddəslik, dirilik, ölməzlik, xoşbəxtlik gətirən bir inam rəmzi kimi çıxış edir.\nOd çərşənbəsi Boz ayın çərşənbələrindən biridir. Od ünsürünü, adətən, təbiətin, eləcə də, insanın yaradılış prosesinin ikinci mərhələsi kimi götürürlər. Məhz buna görə də ikinci çərşənbə od ilə bağlıdır. Bu çərşənbə “Üskü (Üsgü) çərşənbə”, “Üskü gecəsi”, “Adlı çərşənbə”, “Ocaq çərşənbəsi”, “Atəş çərşənbə”, “Xıs çərşənbə”, “Xızır çərşənbə” adları ilə də tanınır. Od işıq, güc, qüvvət, nurlu sabahdır. Od insana sağlamlıq, paklıq və gözəllik gətirir. Od Günəş və ucalıq rəmzidir. Qədim zamanlardan bəri od türkün ağlında, düşüncəsində müqəddəsliyin, Günəşin rəmzi olmuşdur.\nYel ünsürü ilə bağlanan çərşənbə xalq arasında “Yel çərşənbə”, “Külək oyadan çərşənbə”, “Küləkli çərşənbə” və “Yelli çərşənbə” kimi tanınır. Yel çərşənbəsi ilaxır çərşənbələrin üçüncüsüdür.\n“Yel” şifahi xalq ədəbiyyatımızdan müasir ədəbiyyatımıza kimi əksər nümunələrdə öz əksini tapmışdır. Xalq bədii nümunələrində və inanclarda müxtəlif mənalarda işlənən “yel” Kainatın yaradılmasında əsas yer tutan dörd ünsürdən biridir. Mövsüm nəğmələri içərisində də yel haqqında bədii nümunələrə rast gəlinir:\nQurban sənə gəl, baba.\nTaxılımız yerdə qaldı,\nYaxamız əldə qaldı.\nTəsəvvüf ədəbiyyatında külək Səba kimi ifadə olunur. Səba ruhani aləmdən əsən külək, Allahdan kamil insanların qəlbinə dolan ruhani nəfəsdir ki, bəşərin öz əslinə qovuşmasına vasitəçi olur.\nQuranda isə yelin Allah tərəfindən göndərildiyi qeyd edilir. Quranda küləklər “müjdəçi” adlandırılır. “Ən-Nəml” (Qarışqalar) surəsinin 63-cü ayəsində oxuyuruq: “(Bütlər yaxşıdır) yoxsa qurunun və suyun (səhranın və dənizin) zülmətlərində sizə doğru yol göstərən, küləkləri Öz rəhməti (yağışı) önündə müjdəçi olaraq göndərən kimsə?! Məgər Allahla yanaşı başqa bir tanrımı var?! Allah (müşriklərin) Ona şərik qoşduqlarından (bütlərdən) ucadır!”\nƏski inamlarda yel Tanrı kimi qəbul edilir, yaxud hər hansı bir missiyanı yerinə yetirmək üçün dünyanı idarə edən qüvvə tərəfindən göndərilən bir qüvvə kimi göstərilir. O köməkedici, cəzalandırıcı funkisayaya sahibdir. Əski etiqadlardan qaynaqlanan materiallarda “qara nəhr”dən dörd cür külək – Ağ yel, Qara yel, Xəzri, Gilavar Yer üzünə çıxır. Hərəsinin də öz donu olur. Bu donların rəngləri də mifik dünyagörüşündən qaynaqlanır. Ağ yel - ağ libasda, Qara yel - qara libasda, Xəzri - göy libasda, Gilavar – qırmızı libasda təsvir edilir.\nAzərbaycan mifik təfəkküründə yel yol göstərən, bələdçi funksiyasını yerinə yetirir. Yel baba yolunu azan insanların qarşısına çıxır, onlara yolu tapmaqda köməkçi olur. O, yolu azanlara yumaq ip verərək bu vasitə ilə onları düz yola çıxarır.\nİp yumağın səridi,\nTəri zəhmət təridi,\nHavaya isti gəldi,\nSuyun buzu əridi.\nYel bir varlıq kimi götürülür, ilahi qüvvənin iradəsinin ifadəsi kimi çıxış edir, bu səbəbdən də Yel babanın şərəfinə xüsusi mərasimlər, ayinlər keçirilir. Bu mərasim dörd ilahi başlanğıcdan üçüncüsü olan Yel çərşənbəsində icra olunur. Yellə bağlı nəğmələr, bayatılar söylənilər. Yel baba köməyə çağırılar.\nƏcdadlarımız inanmışlar ki, Yel baba xırmana gəlməmişdən qabaq oradan taxıl bitkiləri götürməzlər. Belə inanc var ki, sovurulandan sonra ilk buğda götürənin oğlu olar. Yel baba rabitə yaradan vasitə hesab edilirdi. Ən maraqlı rituallardan biri isə qızların küləyə “ərə getmə” mərasimidir. Taxıl döyümü vaxtı boğanaq qalxarsa, qızlar “boğanaq gəlmə, sənə gedəcəyəm”-deyirlər.\nYel çərşənbəsi günü digər çərşənbələrdə olduğu kimi, tonqallar qalanır, süfrələr bəzənir. Evlərdə plov, əsasən də, südlü plov, bulğur aşı bişirilir. Süfrəyə dənli bitkilərdən hazırlanmış yeməklər, quru meyvələrdən və şirniyyatlardan ibarət xonçalar qoyulur. Evlərdə təmizlik işlərinə başlanır, səməni cücərdilir, bəzi evlərdə isə azca boy atmış səməninin belinə qırmızı qurşaq bağlanır. Bu ərəfədən başlayaraq bayram üçün yeni geyimlər alınır. Yel çərşənbəsində xüsusi ayinlər də icra olunur, söyüd ağacının altından keçərlər ki, niyyətlər qəbul olsun, adamlar dəstə-dəstə Yel dağına ziyarətə gedərlər.\nXalq arasında yellə bağlı inanclar üstünlük təşkil edir. Bəzi bölgələrdə külək bərk əsərkən evin ilk övladı sonbeşik uşaqla canamazı (namaz qılınan parça) əncir ağacına bağlayaraq deyir:\nMən anamın ilkiyəm,\nAğzı qara tülküyəm.\nXəzri yat, Gilavar yat...\nKülək, sürmə at,\nGəl, ələkdə yat!\nBu şeir parçası bəzi bölgələrdə son misraları dəyişməklə dolunun dayandırılması üçün də oxunur. Yel çərşənbəsində isə yel əsmədikdə “Külək çağırdı” mərasimini icra edirlər.\nUlularımızın inancına görə, Yel çərşənbəsində vədə küləkləri Xızır Nəbinin əmri ilə məhəbbət qanadına çevrilərək ürəkdən-ürəyə əsir və sevgini aləmə yayır. Məhz bu səbəbdən də, oğlanlar bu çərşənbədə qız seçməyə çıxarlarmış. İnama görə bu gecə Xızır Nəbi sevgililərə “Abi-kövsər” suyu içirib buta verir. “Ağ yelə tuş olasan səni”, “Üstündən ağyellər əssin” kimi alqışlarımızın da bu inancdan doğduğunu desək, yanılmarıq. Hətta inanca görə, Yel çərşənbəsində ata-ananın xeyir-duası olmadan qaçırılan qıza xeyir-duanı əli butalı Xızır Nəbi verir. Bu çərşənbədə qəfəsdəki quşları satın alınıb “Azat-bezat, məni cənnətdə gözət” deyərək havaya buraxılması da inanclarımızdandır. Bəzi hekayələrimizdə bu motiv öz yerini tutur. Xahiş, arzu yazılan çərpələnglərin göyə buraxılması bu Çərşənbənin ayinlərindəndir. Xızır Nəbi ilə təmasda olmaq üçün icra olunan “Yelləncəkdə yellənmə” mərasimi də bu çərşənbənin rituallarındandır.\nYellə bağlı atalar sözləri də çoxluq təşkil edir: Yelə verdiyin düşmənə qismət olar. Yelə qoşulan çox uzağa getməz. Yel aparan yelinki, yerdə qalan mənimki. Yelin işi elnən deyil, külnəndi. Küləklə yatanın cin atı olar. Yelin zarafatı qovmaqla başlanır.\nBuduq əlifbası bərpa edilir23.04.2018 13:51\nMoskvada “İrs-Naslediye” jurnalının növbəti nömrəsi çapdan çıxıb23.04.2018 11:03\nÖzbək mütəfəkkiri Babur yad edilib23.04.2018 10:46\n“Mədəniyyətlərin yaxınlaşması naminə” beynəlxalq onillik layihə23.04.2018 09:51\n“Yahya Kamal: Bir İstanbul şairi” adlı konfrans21.04.2018 14:20\n“Dastan gecələri” layihəsinin ilk tədbiri baş tutub21.04.2018 12:51


Nur-az.com - Əliyevin sonuncu oyunu\nƏliyevin sonuncu oyunu\nAvropa ilə oynayan diktatorun «Avropa oyunları» ssenarisi...\nOyuncaq seçkilərlə prezident olandan sonra Ilham Əliyev ölkədə oyunların sayını artırmağa daxili qərar verib. Amma onun oyuna marağı bundan qabaq olub. Ilham Əliyevin həvəskar və ya peşəkar oyunçu olduğunu onunla bir oyun qaydalarını bölüşənlər bilir. Biz isə bu oyun qaydalarını bölüşmədiyimiz üçün həmişə əlahəzrətlə mübarizə şəraitində olmuşuq.\nSeçkini oyuncaq edəndən sonra o, müharibəni də oyuna çevirdi. Kim gəldi, Azərbaycan əsgərinin həyatı ilə oynaya bilir. Əgər bu, Putin hakimiyyətini mötədil göstərmək üçün lazımdırsa, ya da Hillari Klintonun səfərində gündəmi dəyişmək üçün işə yarayacaqsa, bir “oyun”la beş-on, hətta onlarla gənci qurban vermək mümkündür. Müharibəsi oyun olan toplumun qələbəsi də elə oyuncaq olar. Ona görə də 20 ildən artıqdır ki, heç bir ciddi nailiyyətimiz yoxdur.\nIlham Əliyev yaxşı bilir ki, məşhur hind filmi “Oyna-oyna”da olduğu kimi, onun oyunlarının da yalnız bir tərəfi var - qəddarlıq və məğlubiyyət. Toplum isə açıqdan-açığa özünün ciddi savaşlarda hələ ki, qalib gələcəyinə inamı olmadığından və özünü bu oyunlarda görmədiyindən, az bir faiz sərt mübarizəyə, böyük çoxluq isə sadəcə, kənarda durmağa üstünlük verir. Meydan isə beləcə oynamaq və oynadılmaq istəyənlərin ümidində qalır.\nNövbəti il həm də Azərbaycanda Avropa Oyunları olacaq. Bu məzhəkənin britaniyalı rəhbəri deyib ki, Azərbaycan çox azad ölkədir. Olsun, o gün qəsəbənin ortasında maraqlı bir dialoq olmuşdu, bu fikri oxuyanda onu xatırlamaya bilmədim. Sizə mütləq çatdıracam, amma əvvəlcə onu deyim ki, bizim üçün bu oyun məsələsi çox mühümdür, çünki taleyimiz həqiqətən də oynaya bilməyənlərin oyunundan asılıdır.\nQəsəbənin aralığında ədəbiyyat müəllimi Əli müəllimlə salamlaşdıq. Dedim, xəbərin var, yenə sizin təqaüdləri bir neçə ay gecikdirəcəklər, “Eurovision”da olduğu kimi?\nHəyəcanla soruşdu ki, nə vaxt?\nDedim, vaxtını bilmirəm. Amma qarşıdan Avropa Oyunları gəlir.\nKişi bir az dayanıb, beləcə də dedi: “Avropa yorulmur oynamaqdan? Bunu prezident elədilər, ayıb olmadı? Sənin imkanın var, onlara de ki, bir ay pensiyanı verməsələr, nəvələr üsyan edir, axı onlar da oynamalıdılar...”\n“Deyərəm” deyib ayrıldım.\nBəli, o boyda Avropa oynayacaq deyə, bizim körpələr oynaya bilməyəcək. Bəşir Süleymanlının oğlu ad günündə atası ilə oynaya bilməyəcək. Ilqar Məmmədov qızı ilə oynaya bilməyəcək. Və daha neçə belə məsum, dünyaya ziyanı dəyməyən oyun pozulacaq. Çünki Avropa oynamaqda israrlıdır.\nIlham Əliyev isə bütün həqiqətləri bu oyunların arxasında gizlətməkdən ötrü dəridən-qabıqdan çıxır. Bizim istedadlı xalqımız belə şeyləri tez görür və duyur. Onu əvvəlcədən ifşa edir. Məsələn, biri “facebook”da maraqlı bir şey yazmışdı, bu qısamüddətli, qana susayan müharibə oyunu ərəfəsində. Yazmışdı ki, Ziya Məmmədovun oğlu Anar qolf topu ilə bir erməni bazasını dağıdıb.\nBelə şeylərin necə gülünc olduğunu Ilham Əliyev Milli Olimpiya Komitəsinin sədri olanda Zamin Hacı yazmışdı. “Müharibə tennis topu ilə olmur, çünki müharibə oyun deyil, ciddi işdir”, - deyə Zamin Hacı müharibə bəyanatı verən oğul Əliyevə xitabən yazmışdı.\nFəqət, Əliyev sübut elədi ki, müharibə oyundur oyun olmağına, amma bir az geniş ərazi tələb edir.\nQurbanlar qanlı, qansız...\nHeç kimə sirr deyil ki, Leyla Yunus, Arif Yunus, Rəsul Cəfərov, Intiqam Əliyev həm də “Avropa Oyunları”nın qurbanlarıdır. Ilham Əliyev “Eurovision” yarışmasından bilir ki, ölkənin vətəndaş cəmiyyəti onun qazanmaq istədiyi oyunun əsl mahiyyətini dünyaya çatdırmaq gücündədir. Ona görə də ilk addım kimi, onları sıradan çıxarmağı hədəflədi.\nƏməliyyat plan üzrə gedir amma planın sonunda onun qalib olacağına ehtimal varmı? Hələ oyun başlamayıb, amma ov qızğın anlarını yaşayır. Bütün dünya Ilham Əliyevin bir oyun üçün insanların səsini necə boğduğunu yazır. Otuz yaşını həbsxanada keçirən Rəsul Cəfərova təbrik aksiyaları keçirlilir. Şəkidən Amsterdama qədər insanlar bu oyunu ifşa etməklə məşğuldular.\nGörünür, Ilham Əliyev sadəcə, riyaziyyatı bilmir. Bilsəydi, ikinin üstünə iki gələndə necə beş elədiyini də bilərdi. O yalnız hesabı bilir. Hesab isə ali əməliyyatlar üçün kifayət etmir. Dünyada bütün oyunların imkanları otuz altı daşın kombinasiyalar çoxluğundan ibarət deyil. Bir adamı həbs etmək onun üç dostunu hərəkətə gətirməkdir. Elə adam var ki, hətta onun onlarla, yüzlərlə dostunu, həmkarını hərəkətə gətirməkdir.\nOna görə də, bu həbslər də bir oyundur, amma qaydalarını sizin müəyyənləşdirmədiyiniz oyunlardır. Siz nəhayət ki, ölkədə yaratdığınız “sabitliyə” dözə bilmədiniz və bu buzlağı əritdiniz. Mahiyyətinizə uyğun olaraq, hamını qazamata salmağa girişdiniz. Hələ bəlkə də davam edəcəksiniz. Bu çox yaxşıdır. Çünki o sabitlik buzlağının altında qalan problemlər canlanmalı və siz nələr yaratdığınıza şahidlik etməli, buna görə cavab verməlisiniz. Çox az qalıb ki, şahın mat olmasına da şahidlik edəsiniz.\nOynamaq təkcə nəyisə udmaq və uduzmağa demirlər. Toyda rəqs etməyə də deyirlər. “Utanmasan, toyda oynamağa nə var ki?” də deyirlər. Bəli, başa oyun açmaq da var, başına oyun gəlmək də. Biz isə bütün bunların hamısını təcrübədən keçirib ədəbiyyatını da yaratmışıq. Qalıb, hansısa oyunu tarixə çevirmək. Bax belə, “səkkiz min pul vermişik, oynamaqlarına bax”.\nIlham Əliyevlik heç nə yoxdur, əgər o boyda Avropa dəyərini, bu boyda xalq gələcəyini pula satmağa razı olacaqsa...\nBu həm də Əliyevin sonuncu oyunu olacaq, əsl adı isə “Avropa Oyunları” yox, “Avropa ilə oyunlar” olmaqla...


Dərinin qocalması təbii proses olub bütün orqanizmin qocalması ile əlaqədardır. İnsan yaşa dolduqca dərialtı piy toxuması azalmağa başlayır, dəri hüceyrələri getdikcə oksigen ve qidalandırıcı maddələri daha az miqdarda mənimsəməyə başlayır.Bu qadınlarda özünü xüsusən daha çox biruzə verir və xanımlar başlayırlar müxtəlif vasitələrə əl atmağa.Bes bahalı kosmetik vasiteler ve emeliyyatlar olmadan onları aradan qaldırmaq mümkündürmü? Bəli sizə bu problemi birdəfəlik aradan qaldıracaq LeSoie təbii cavanlaşdırıcı kremi təqdim edirik.Bu krem nəinki qırışları yox edir hətta üz dərisini hamar və yumuşaq edir. Təmiz original Belchika kremi 2 günə hətda efektin görəcəksiniz.\nBURRADAN SİFARİŞ ET\nSağlamlıq Baxılıb: 632 Tarix: 13 sentyabr 2017


Tələblərə ciddi əməl olunmalıdır\n16 sentyabr 2016-cı il tarixdə Uşaq kitabxanasının iclas zalında növbəti “Nümayəndə günü” keçirilib.\nİsmayıllı RİH başçısının birinci müavini Rövşən Ağayev iclas iştirakçılarını salamlayaraq gündəlikdə duran məsələlərlə onları tanış edib. Sonra RİH başçısının İƏD-lər üzrə nümayəndələrin fəaliyyətinə münasibət bildirərək, onlara işlərində daha fəal olmağı tövsiyə edib.\nGündəlikdə duran birinci məsələ ilə əlaqədar RİH-nin Yerli özünüidarəetmə orqanları ilə iş şöbəsinin müdiri Rüstəm Səmədov çıxış edib. O, 1 sentyabr 2016-cı il tarixdən 31 avqust 2017-ci il tarixədək həyata keçiriləcək tədbirlər planının hazırlanması və qarşıda duran vəzifələr barədə danışıb, ərazilərdə kənd təsərrüfatının, sənayenin inkişaf etdirilməsi, yol, enerji, su təchizatlarının yaxşılaşdırılması istiqamətində tədbirlər planına uyğun olaraq əlavə tədbirlərin görülməsinə nail olmaları ilə bağlı fikirlərini səsləndirib.\nİclasın sonunda R.Səmədov cari məsələlərdən danışaraq İƏD-lər üzrə nümayəndəliklərdə əmək intizamının və nümayəndəliklərin fəaliyyətinin daha da gücləndirilməsi məqsədi ilə mövcud qanunvericiliyin tələblərinə ciddi əməl olunmasının vacibliyindən söz açıb.\nŞəhər, qəsəbə və kənd ərazilərində təmizlik işlərinin aparılması, xüsusilə magistral yol kənarlarında təmizliyə riayət olunmasını bir daha diqqətə çatdırıb.\nYığıncaqda iştirakçıları maraqlandıran suallar cavablandırılıb.\nPrevious Peşə bayramı qeyd olunub\nNext Məşğələlərin davamlı keçirilməsi qərqra alınıb


Futbol üzrə 2018-ci il Dünya Çempionatı nə ilə yadda qalacaq? Foto və hekayələr\nJAMnews-un icmalında turnirin 10 ən parlaq məqamı " />\nJAMnews-un icmalında turnirin 10 ən parlaq məqamı\nBütün dunyada yüz milyonlarla azarkeşin izlədiyi Rusiyada keçirilən futbol üzrə Dünya Çempionatı başa çatıb. Futbolsevərlər və ekspertlər razılaşırlar ki, birincilik son illərin ən parlaq hadisəsi olub.\nBöyük Avropa ölkələrinin əksəriyyətinin rəhbəri (yığma komandası finala çıxan Fransanın prezidenti Emmanuel Makron yeganə istisna olub) Rusiyaya futbol üzrə Dünya Çempionatını izləməyə gəlməyib.\nOnlar bunu çempionatın ölkədə hakimiyyəti konstitusiyaya zidd olaraq əldə saxlayan Vladimir Putinin reytinqinin yüksəldilməsinə xidmət etməsi ilə arqumentləşdiriblər.\nQərb siyasətçilərinin futbol üzrə Dünya Çempionatını total şəkildə iqnor etməsi ilk dəfə baş verir.\nJAMnews Reuters-in fotolarının köməyi ilə çempionatın ən parlaq məqamlarını xatırlayır.\nDünya Çempionatının püşkatmasının nəticəsinə görə turnirin ikinci günü artıq iki favoritin oyunu baş tutub. Avropa çempionu Portuqaliya yığması dünyanın ən güclü komandalarından biri olan İspaniya ilə qarşılaşıb.\nOyun azarkeşlərin hətta ən optimist gözləntilərini də üstələyib. Komandaların hər biri üç qol vurub, bu qollardan bəziləri çox gözəl alınıb, Kriştianu Ronaldu het-trikə imza atıb, yekun hesab isə son dəqiqəyə qədər aydın olmayıb, sonda isə portuqallar hesabı bərabərləşdirə biliblər.\nFotoda: Kriştianu Ronaldu hakim Sezar Arturo Ramosla mübahisə edir, Uruqvay-Portuqaliya oyunu, 30 iyun 2018-ci il, Çoçi şəhəri. REUTERS/Toru Hanai\nEkspertlərin ilkin proqnozlarına əsasən almanlar turnirin əsas favoritlərindən hesab edilir. Ötən Dünya Çempionatında məhz onlar qalib olmuşdular. Bununla belə, təcrübəli Almaniya yığması pley-offa çıxa bilməyib. Artıq birinci mərhələdə onlar sensasiyalı şəkildə Meksikaya məğlub olublar. İkincidə isveçlərə çətinliklə qalib gəliblər, özlərinin çempionatdakı son oyunlarında isə yaponlar üzərində qələbə çala bilməyiblər.\nFotoda: Azarkeşlər Almaniya-Meksiya oyunu zamanı, 2018-ci il iyunun 17-də Berlində Branderburq darvazası qarşısına toplaşıb. REUTERS/Hannibal Hanschke\nXorvatiya həmişə Avropanın yaxşı komandalarından biri sayılıb, amma böyük turnirlərdə heç vaxt favorit rolunda çıxış etməyib. Xorvatiya yığmasının tarixi boyu ən böyük nailiyyəti 20 il əvvəl qazandığı Dünya Çempionatının bürünc medalı olub.\nQrup mərhələsinin bütün oyunlarını əminliklə qazanan xorvatlar pley-offa çıxıb, Danimarka, Rusiya və İngiltərə yığmalarını da məğlub edərək öz tarixləri boyu ilk dəfə dünya birinciliyinin finalına çıxıblar.\nFotoda: Azarkeşlər Zaqrebdə Xorvatiya-İngiltərə yarımfinal oyununu izləyir, 11 iyul 2018. REUTERS/Antonio Bronic\nPley-off mərhələsinin ən baxımlı oyunu Fransa və Argentina yığmalarının görüşdüyü 1/8 final oyunu olub. Bu oyunda gah bir, gah digər komanda liderlik edib, hər iki komanda gözəl qollar vurub və hücum futbolu nümayiş etdirib. Dəqiqə başı kadra düşən Əfsanəvi argentinalı oyunçu Dieqo Maradona öz həmyerlilərinə hədsiz emosional halda azarkeşlik edib. Yekun hesab 4-3 fransızların xeyrinə olub.\nFotoda: Argentinalı Markos Rodjo Nigeriya-Argentina oyununda vurduğu ikinci qolun xoşbəxtliyini yaşayır. Sankt-Peterburq, 26 iyun, 2018. REUTERS/Henry Romero\nÇempionatın ən başında Rusiya turnirdə təmsil olunan komandalar arasında ən aşağı FİFA reytinqinə sahib idi. Buna görə də, Rusiya yığmasının qrupdan çıxması və ¼ finala qədər gəlib çatması şübhəsiz gözlənilməzdi.\nÇempionatın ən güclü komandalarından biri olan İspaniya yığması üzərində qələbə və Xorvatiya yığması ilə ləyaqətli oyun müasir Rusiya futbolu tarixində ən gözəl məqamlardan olub.\nFotoda: İspan Dieqo Kosta rusiyalı Sergey İqnaşeviçlə, İspaniya-Rusiya oyunu, 1 iyul 2018, Moskva. REUTERS/Carl Recine\nBu çempionat hakimlərin qərar qəbul etmək üçün video-təkrardan istifadə edə bildikləri ilk böyük turnir olub. Praktiki olaraq hər bir oyunda arbitrların bu imkandan yararlandığı mübahisəli məqamlar qeydə aalınıb. Ən çox video-təkrarlar oyunun nəticəsini müəyyən edə biləcək penaltilərin təyin olunmasında həlledici amilə çevrilib.\nFotoda: İsveç yığmasının oyunçusu Andreas Qrankvist İsveç-Koreya oyununda vurduğu ilk qolun sevincini yaşayır. 18 iyun 2018. Nijni Novqorod. REUTERS/Matthew Childs\nFIFA bu Dünya Çempionatını ən seksist turnir adlandırıb. Bu, əsasən çempionat oyunlarının yayım rejissorlarının işi ilə bağlıdır, onlar tribunalarda olan kişi azarkeşlərdən daha çox gözəl qadın azarkeşləri göstərməyə üstünlük veriblər.\nBundan başqa dəfələrlə kişi azarkeşlərin çempionatı işıqlandıran qadın reportyorlara qarşı qeyri-etik davranışları da baş verib. Müxtəlif telekanalların canlı yayımında kişi azarkeşlərin qadın jurnalistləri öpməyə və ya onlara toxunmağa çalışdığı epizodlar yer alıb. Bu fanatlardan bəziləri nəticədə öz azarkeş pasportlarından məhrum olublar.\nFotoda: İngiltərə yığmasının azarkeşləri İngiltərənin Xorvatiya ilə oyunda məğlubiyyətindən sonra Londonda Hyde Parkda, 11 iyul 2018.\nİsveçrə yığmasının oyunçularından çoxu Kosova albanlarıdır, buna görə də İsveçrə və Serbiya arasında oyun digərlərinə nisbətən ən başından yüksək gərginliklə müşayiət olunub. Cordan Şakiri və Qranit Caka (hər ikisi kosovolu albandır) serblərin qapısına vurduqları qolların sevincini qartalı andıran jestlə ifadə ediblər (Albaniya bayrağında qartal rəsmi əks olunub).\nDaha sonra futbolçular bildiriblər ki, onların jestinin siyasi altmənası olmayıb, amma FİFA yenə də onları cərimələyib.\nFotoda: Serbiya-Braziliya oyunu, 27 iyun 2018, Moskva. REUTERS/Kai Pfaffenbach\nXorvatiya yığmasının Rusiya üzərində qələbəsindən sonra çempionatın dörddə bir finalında xorvat müdafiəçi Domaqoy Vida video çəkib və orada “Ukraynaya eşq olsun” sözlərini ifadə edərək, qələbəni məhz bu ölkəyə həsr etdiyini deyib. Vida uzun müddət Kiyevin “Dinamo” klubunda oynayıb, yəqin ki, onun Rusiya və Ukrayna arasındakı münaqişəyə bu qədər həssas yanaşması da bununla bağlıdır. Xorvatiya Futbol Federasiyası Vida ilə birlikdə həmin videonu hazırlayan məşqçi qərargahının üzvü Oqnen Vukoeviçi uzaqlaşdırıb.\nFotoda: Çempionatın bir neçə oyununun keçirildiyi Soçi şəhərindəki əyləncə parkında Leninin işıqlandırılmış heykəli. REUTERS/Kai Pfaffenbach\nFransa – çempiondur!\nFotoda: Fransız Bencamin Mendi əlində kubokla futbol üzrə Dünya Çempionatında Fransa yığmasının qələbəsini bayram edir. 15 iyul 2018, Moskva. REUTERS/Kai Pfaffenbach\nRusiya və dünya Vladimir Putinin qələbəsindən nə gözləməlidir?\nSanksiya girovları: niyə ermənistanlı fəhlələrə Rusiyaya getmək sərfəli deyildi\nİdmanda qalmaqallar və intriqalar\nErmənistanda vergidən yayınma ilə bağlı cinayət işi qaldırılıb, orada oliqarxların adları hallanır\nErmənilərlə yenidən sülh içində yaşaya bilərsizmi? Azərbaycan kəndindən video-sorğu


20 Avqust 2020 10:34\nDİM-dən spacetv.az-a verilən xəbərə görə, ali təhsil müəssisələrinə ixtisas seçimi yaxınlaşdıqca yenə də “Facebook” və xüsusilə “Instagram” sosial şəbəkələrində Dövlət İmtahan Mərkəzinin icazəsi olmadan Mərkəzin adından və loqotipindən (emblemindən) istifadə olunmaqla bir neçə saxta səhifə və qrup yaradılıb: “Bu kimi səhifə və qruplar “profil” şəkli və “örtük” fotoları üçün Mərkəzin loqotipindən (emblemindən) istifadə etməklə istifadəçiləri aldadır, öz fəaliyyətlərinə rəsmi xarakter verməyə çalışır, səhifəni idarə edən şəxslər özlərini DİM əməkdaşları kimi təqdim edirlər və abituriyentlərə ödəniş müqabilində ixtisas seçimi həyata keçirə biləcəklərini yazırlar.\nİstifadəçilərin ünvanladığı suallara həmin şəxslərin verdikləri cavablara diqqət yetirdikdə onların abituriyentləri səhv istiqamətə yönəltdikləri , yanlış cavablar verdikləri məlum olur.\nAbituriyentlər ixtisas seçimi zamanı diqqətli olmalı, Mərkəzin adından istifadə edən bu tip şəxslərin aldadıcı çağırışlarına əhəmiyyət verməməli və ən əsası özləri bu prosesi həyata keçirməlidirlər.\nİxtisas seçimi zamanı abituriyentlər bəzən hər hansı texniki səhvə yol verəcəklərindən ehtiyatlanırlar. Lakin proqram təminatı elə qurulub ki, abituriyentin səhv etmək imkanı yoxdur və ərizəni yadda saxladıqda hər hansı bir yanlışlıq varsa, sistem tərəfindən səhvin mahiyyəti barədə xəbərdarlıq edilir və yalnız həmin səhv düzəldildikdən sonra ərizəni təsdiq etmək mümkün olur.\n“Abituriyentin elektron ixtisas seçimi ərizəsi”nin doldurulma qaydası yaxın vaxtlarda çap olunacaq “Abituriyent” 4 jurnalında veriləcək. Burada, həmçinin qəbul aparılan ixtisaslar, onların kodları göstəriləcək”.\nMəlumatda həmçinin bildirilir ki, qəbul imtahanlarının nəticələri elan olunduqda sonra isə hər ixtisas qrupu üzrə ayrıca “İxtisas seçimi zamanı nələrə diqqət yetirməli?” adlı vəsaitlər nəşr olunacaq. Burada abituriyentlərin imtahan ballarının paylanması, eləcə də ali təhsil müəssisələrinə ixtisas qrupu üzrə qəbul planı, dövlət sifarişi üzrə yerlərin sayı, müsabiqə şərtləri və digər zəruri məlumatlar təqdim olunacaq: “Bundan əlavə, hər il olduğu kimi bu il də Abituriyent Məsləhət Mərkəzlərinin fəaliyyət göstərməsi təmin ediləcək. Hazırda həmin mərkəzlərin pandemiya şəraitinin tələblərinə uyğun fəaliyyətinin təşkili ilə bağlı tədbirlər həyata keçirilir.\nMüsabiqədə iştirak edənlər“Abituriyentin elektron ixtisas seçimi ərizəsi”nin doldurulma və təsdiq edilmə qaydası, müsabiqə şərtləri, ixtisas seçimi zamanı diqqət yetirilməli olan vacib məsələlər və s. haqqında ödənişsiz fəaliyyət göstərən “Məsləhət mərkəzləri”nə müraciət edə bilərlər. Məsləhət mərkəzləri Dövlət İmtahan Mərkəzinin regional bölmələrində, Qərbi Kaspi, Azərbaycan, Bakı Biznes, Odlar Yurdu, Kooperasiya Universitetlərində və rayon təhsil şəbələrində ixtisas seçimi başa çatanadək fəaliyyət göstərəcəklər.\nBir daha sosial şəbəkə istifadəçilərinə diqqətli olmağı və Dövlət İmtahan Mərkəzinin adından yaradılmış oxşar səhifə və qruplara üzv olmamağı, yalnız Mərkəzin saytını və aşağıdakı səhifələrini izləməyi tövsiyə edirik.\nMərkəzin 197 mindən artıq izləyicisi olan “Facebook” (https://www.facebook.com/stateexamcenter/ ) və 31 mindən artıq izləyicisi olan “Instagram” (https://www.instagram.com/stateexamcenter/) hesabı fəaliyyət göstərir. Bundan əlavə, DİM-in “Twitter” (https://twitter.com/stateexamcenter) və “Telegram” (https://t.me/stateexamcenter) hesabları da mövcuddur”.


SOCAR istiqrazlarının qiyməti qalxdı\n11:57 7 Oktyabr 2016\n– Bəli bu gün 1000 dollara alıb növbəti gün və ya günlər bizə 1000.40 dollara sata bilərlər. Bir şərtimiz var ki, istiqrazları bizim vasitəmizlə alsınlar.\n– Biz istiqrazların dövrüyyədə olduğu ilk 3 ayı nəzərdə tutmuşuq. Məqsədimiz fiziki şəxslərin istiqrazları almaqdan az da olsa gəlir əldə etmələrinə yazılı təminat verməkdir. 3 ay sonra hər kəs kupon faizi alacaqdır və artıq gəlirlə prosesdən çıxa bilərlər.\n– Xeyir. Bu opsion onlara sadəcə bunu etməyə hüquq verir. Yəni istəsələr bizə satacaqlar. Əlbəttə ki, birjada qiymət bu qiymətdən yuxarı olarsa bu insanlar opsiondan istifadə etməyəcəklər, istiqrazları birjada satacaqlar. Bu opsion bufer rolu oynayacaq, yəni ən pis halda bizə satıb gəlir götürəcəklər.\n– Birincisi biz digər 3 investisiya şirkətilə bərabər istiqrazların sub-anderrayteri kimi prosesdə iştirak edirik. İkincisi, SOCAR istiqrazları investorlar üçün bu günün tələbini hədəfə almış əla bir məhsuldur və bu məhsulu alan hər bir müştəri bizdən yalnız razı qala bilər. Qurulmuş bu münasibətlər onların gələcəkdə digər məhsullara da investisiya etmələrinin ehtimalını artırır.\n– Əslində biz istiqrazların alınmasında maraqlıyıq. Çünki istiqrazları alan şəxslər bizim müştərilərimiz olacaqlar. Və bizdə öz növbəmizdə gələcək əməkdaşlıq perspektivləri nəzərə alaraq, yeni müştərilərimizə daha əlverişli şərtlərlə müxtəlif investisiya məhsulları təklif etməyi planlaşdırırıq. Digər tərəfdən mən investisiya məsləhəti vermək üçün müvafiq sertifikatlara malikəm və təhrif edilmiş təhlil və ya məsləhət şirkətimizin reputasiyasına zərər verə bilər.\n– Bilirsiz, burada vaxtında addım atmaq lazımdır. Yəni yerləşdirmə 10.10.2016 tarixində başa çatacaq. Bu müddət ərzində istiqrazları almaq daha faydalıdır. İstiqrazları sonra təkrar bazarda da almaq olar. Amma şərtlər bu qədər əlverişli olmayacaq. İndi alıcıların heç bir əlavə xərci yoxdur. Yəni 10 000 dollar verib 10 000 dollarlıq istiqraz alacaqdır. Lakin təkrar bazarda hər 10 000 dollar üçün 25 dollar köçürmə haqqı, 10-15 dollar komissiya xərcləri olacaq ki, bu da investisiyanın gəlirliyini aşağı salır. Digər tərəfdən təkrar bazarda istiqrazlar nominal dəyərindən baha da satıla bilər. Yəni o zaman effektiv gəlirlik 5%-dən də aşağı ola bilər.


Baş pediatrdan valideynlərə XƏBƏRDARLIQ – “Diqqət etməlidirlər”\nBaş pediatrdan valideynlərə XƏBƏRDARLIQ – “Diqqət etməlidirlər”\nBu barədə Elmi-Tədqiqat Pediatriya İnstitutunun direktoru, respublikanın baş pediatrı Nəsib Quliyev BAKU.WS-ə açıqlamasında bildirib. Onun sözlərinə görə, mövsümü olaraq, havalar soyuduqca uşaqlarda xəstələnmə halları artır.\n“Bizim xəstəxanada da müraciət edənləri sayı artıb. Lakin burada elə də narahatedici məqam yoxdur. Sentyabrın 15-dən məktəblər və digər tədris ocaqları fəaliyyətə başlayıb. Uşaq kollektivləri bir yerə yığışmağa başlayıb. Ona görə də, bir nəfər xəstələnəndə, digərlərinə də yoluxur. Ona görə də, xəstələrin sayında artım müşahidə olunur”.\nHəkim deyir ki, hazırda ölkədə qorxulu virus yoxdur:\n“Hazırda konkret virus, yaxud qorxulu epidemiya yoxdur. Payız mövsümünə uyğun olaraq, soyuqdəymə xəstəlikləri artır. Bu hər il baş verir.\n“Baxırsan ki, havalar isti keçir. Lakin qəfil hava dəyişir və külək əsir. Bu zaman soyuqdəymə baş verir. Tərləmək uşaqların qalın geyimilə bağlıdır. Valideynlər çalışmalıdır ki, uşaqlar havaya uyğun geyinsinlər.\nİndi uşağa qalın paltar geyindirsələr, o tərləyəcək. Sonra bədəndə soyuma baş verəcək. Bu zaman da soyuqdəymə xəstəliyi yaranacaq. Buna görə də, uşaqlar hava tempraturuna uyğun geyindirilməlidirlər. Valideynlər diqqət etməlidirlər. Əgər uşaq tərləyibsə, bu zaman onun yaş paltarı quru ilə dəyişdirilməlidir”.\nÖvladları məktəb və bağçaya gedən valideynlərə xəbərdarlıq — “Ehtiyatlı olun” Baş pediatrdan valideynlərə VACİB XƏBƏRDARLIQ – DİQQƏTLİ OLUN! Əli Quliyev: “Rusiyada epidemiya təhlükəsindən bizim uşaqlar sığortalanmayıb” Azərbaycanda kəskin respirator virus infeksiyalarına yoluxma ilə bağlı RƏSMİ AÇIQLAMA Azərbaycanda körpələrin daha çox yoluxduğu XƏSTƏLİKLƏR Bakıda uşaqlar “koksaki” virusuna tutulub? - Bu əlamətlər varsa... Havaların soyuması ilə bağlı valideynlərə xəbərdarlıq DİQQƏT! Uşaqlar arasında təhlükəli xəstəlik yayılıb\nТеги: Nəsib QUliyev Baş pediatr Nəsib Quliyev həkim pediatr


İtaliyada 24 saatda koronavirusdan rekord sayda insan öldü - MINVAL.INFO\nİtaliyada koronavirusa görə 24 saat ərzində 168 nəfər ölüb.\n“Report” “İndependent”ə istinadən xəbər verir ki, ölkədə infeksiyadan ölənlərin sayı 631-ə çatıb.\nİtaliyada indiyədək 10 149 nəfər virusa yoluxub. Epidemiya əsasən ölkənin şimalında yayılıb. İtaliya ölüm göstəricisinə görə Çindən (3 158 ölüm) sonra 2-ci yerdədir.\nDünyada koronavirus infeksiyasına indiyədək yoluxanların sayı 119 220-yə çatıb. Bunların 66 568 nəfəri sağalıb, 4 299 nəfəri isə ölüb.\nTarix: 2020/03/11 12:23


Londonda "Qarabağ"a dəstək məqsədilə fleşmob keçirilib - Report.az\nLondonda "Qarabağ"a dəstək məqsədilə fleşmob keçirilib\n12 Sentyabr, 2017 21:43\nBakı. 12 sentyabr. REPORT.AZ/ Böyük Britaniyanın simvollarından biri sayılan, məşhur "London Eye" attraksionunun qarşısındakı meydanda Azərbaycanı Çempionlar Liqasının qrup mərhələsində təmsil edən "Qarabağ" futbol klubuna dəstək, eyni zamanda Azərbaycan turizminin təbliği məqsədi ilə böyük fleşmob keçirilib.\n"Report"un Milli Turizm Təbliğat Bürosuna istinadən verdiyi məlumata əsasən, tədbirdə milli musiqi parçaları səsləndirilib, xarici qonaqlara rəqs proqramı təqdim olunub.\nEyni zamanda, fleşmob çərçivəsində Azərbaycanın milli suvenirləri paylanılıb. Tədbirə çoxsaylı turist və soydaşlarımız qatılıb. Həmçinin Londonda "Qarabağ"ın uzunluğu 20, eni 10 metr olan geyim forması qaldırılıb, onun üzərində komandanın simvolları ilə yanaşı, "AZERBAİJAN.TRAVEL" və "#VISITBAKU" sözləri yer alıb\nQeyd edək ki, Milli Turizm Təbliğat Bürosu tərəfindən Avropanın üç böyük paytaxt şəhərində - London, Madrid və Romada bu kimi digər möhtəşəm fleşmoblar və sair tədbirlər planlaşdırılır. Onlar ilk növbədə, "Qarabağ" futbol klubuna dəstək məqsədilə keçiriləcək. Fleşmoba cəlb olunan könüllülər həmin şəhərlərin mərkəzi yerlərində Ağdam təmsilçisinin irihəcmli geyim formasını qaldıracaqlar. Azərbaycan bayraqlarının dalğalandırıldığı aksiyalarda çoxsaylı azərbaycanlı könüllülər, tələbələr iştirak edəcək, "DJ"lər musiqi səsləndirəcək, sakinlərə Azərbaycan və ölkəmizin turizm imkanları barədə məlumatların əks olunduğu təbliğat materialları paylanacaq.


00:27 28 Iyun 2022\n21 May 2022 00:57\nBakıda keçirilən Beynəlxalq Kənd Təsərrüfatı sərgisi yüksək marağa səbəb olub\nBakı Ekspo Mərkəzində keçirilən XV Yubiley Azərbaycan Beynəlxalq Kənd Təsərrüfatı ("Caspian Agro 2022") və 27-ci Azərbaycan Beynəlxalq Qida Sənayesi ("InterFood Azerbaijan") sərgiləri dünən başa çatdı.\nEkspo Mərkəzin həm həyətində, həm də daxilində 3 gün davam edən sərgi böyük marağa səbəb oldu. Bunu sərgi keçirilən günlərdə apardığımız müşahidələrə əsaslanaraq söyləyə bilərik. Sərgiyə gələnlər sırasında yerli mütəxəssislərlə yanaşı, xarici şirkətlərin nümayəndələrinə də rast gəlmək olurdu.\nMərkəzin həyətinə daxil olduğumuz zaman müxtəlif şirkətlər tərəfindən nümayiş etdirilən kənd təsərrüfatı texnikaları və avadanlıqlarını gördük. Burada müxtəlif növ traktor, taxıl yığan kombaynlar, kotanlar və sair texnika sərgilənirdi. Eyni zamanda sərgidə damazlıq inəklər də nümayiş olunurdu.\nMayın 18-də sərginin açılışında Baş nazir Əli Əsədov, Türkiyənin kənd təsərrüfatı və meşə naziri Vahid Kirişçi, İsrailin kənd təsərrüfatı və kənd yerlərinin inkişafı naziri Oded Forer, Gürcüstanın ətraf mühit və kənd təsərrüfatı nazirinin müavini George Xanişvili və digər ölkələrin rəsmi şəxsləri iştirak etmişdi.\n"Caspian Agro" Azərbaycanda kənd təsərrüfatı sahəsində təşkil edilən ən böyük beynəlxalq sərgidir. Milli və regional stendlərin nümayiş olunduğu builki sərgidə 101-i yerli, 348-i xarici şirkət olmaqla ümumilikdə 24 ölkədən 449 şirkət iştirak edirdi. Sərgi Azərbaycanın aqrar-sənaye kompleksində mütərəqqi texnologiyaların tətbiqi, kənd təsərrüfatı sahəsinin yerli və xarici mütəxəssisləri arasında təcrübə mübadiləsi, qarşılıqlı faydalı işgüzar əlaqələrin gücləndirilməsi üçün bazarda praktiki vasitə kimi özünü doğruldur. Sərgi kənd təsərrüfatı sektorunun ən əsas iştirakçılarını, yerli və xarici mütəxəssisləri, aralarında idxalçılar, ixracatçılar, distribütorlar, topdan və pərakəndə satış təmsilçilərini, eləcə də fermerlərin yer aldığı minlərlə peşəkar ziyarətçini bir araya gətirir. Bu il sərginin əsas bölmələri, smart agro, gülçülük, kənd təsərrüfatı texnikası, obyektləri, landşaftı, kənd təsərrüfatında innovasiya texnologiyaları, heyvandarlıq və quşçuluq, istixana, yemlər, baytarlıq, bitkiçilik, meyvə və tərəvəzlərin yetişdirilməsi, tullantıların emalı, pambıq emalı, tekstil, logistika, elektron kənd təsərrüfatı və laboratoriya avadanlığı idi.\n"Ağıllı kənd", süni intellekt, IT xidmətləri, pilotsuz uçuş aparatları (dronlar) kimi bölmələri əhatə edən "Smart Agro" istiqaməti sərgidə diqqətçəkən əsas stendlərdən idi. Eyni zamanda sərgi çərçivəsində "Smart Agro: Kənd təsərrüfatında innovasiyaların təbliği" mövzusunda konfrans da keçirildi. Sərgidə "Smart Agro" çərçivəsində artıq icrasına başlanılan, eləcə də işğaldan azad edilmiş Qarabağ və Şərqi Zəngəzur iqtisadi rayonlarında da həyata keçirilməsi planlaşdırılan layihələr təqdim olunurdu. Azərbaycanın böyük layihələrindən biri olan "ağıllı kənd" maketinin yer aldığı stend diqqətimizi xüsusilə cəlb etdi. Bu layihə təkcə bizim deyil, digər iştirakçıların da marağına səbəb oldu. Qeyd edək ki, "ağıllı kənd" əhalinin həyat fəaliyyətinin və yaşayış mühitinin idarə olunması üzrə tamdəyərli avtomatlaşdırılmış sistemdir. "Ağıllı kənd" layihəsinin əsas xüsusiyyətlərindən biri insanın evindən çıxmadan uzaq məsafədən idarə edə biləcəyi geniş texniki imkanlara malik olmasıdır. Bununla kənd sakini vahid mərkəzdən informasiya sistemlərini idarə etmək, məlumat əldə etmək, iş və digər əməliyyatlar, onlayn danışıqlar aparmaq bacarığını həyata keçirmək imkanı qazanır.\n"Ağıllı kənd" sakinləri layihənin formalaşdırdığı avtomatlaşdırılmış mərkəzi sistem sayəsində ciddi vəsait və vaxt sərf etmədən məişət problemlərini həll edə bilərlər. Müasir dünyada "ağıllı şəhər" və "ağıllı kənd"lərin yaradılması qloballaşma və Dördüncü Sənaye İnqilabının yaratdığı problemlərin çoxunu aradan qaldırır. Bu baxımdan işğaldan azad olunmuş ərazilərdə "ağıllı şəhər" və "ağıllı kənd" konsepsiyasının həyata keçirilməsi mühüm əhəmiyyət daşıyır. Eyni zamanda bu layihələrin reallaşdırılması nəticəsində azad olunmuş ərazilərdə təhlükəsizlik, vaxt və rahatlıq, sağlamlıq, ətraf mühit, sosial əlaqələr və iş yerlərinin idarə edilməsi kimi müxtəlif göstəricilərə müsbət təsir etmək mümkün olacaq.\nSərgidə eyni zamanda qida sənayesi və kənd təsərrüfatı sahələrində fəaliyyət göstərən mikro və kiçik sahibkarlıq subyektləri öz məhsul və xidmətlərini təqdim edirdilər. Sərgiyə baş çəkənlər burada həm satışda olan məhsulların, həm də aşpazlar tərəfindən hazırlanan təamların dadına baxa bilərdi.\nMəlumat üçün bildirək ki, hər il təşkilatçılar tərəfindən regionlardan gələn fermerlərin ən son sənaye yenilikləri ilə tanış ola bilməsi üçün sərgi üzrə təşkil edilən turlar bu il də davam edib. Turlarda 40-a yaxın rayondan olan fermerlər iştirak edib. Sərgi həmçinin bu sahədə fəaliyyət göstərən şirkətlərin, fiziki şəxslərin bir-birini tanıması, əməkdaşlıq etmələri, müəyyən layihələrin birgə həyata keçirilməsi baxımından da böyük əhəmiyyət kəsb edir.


Lerikdə müəllimindən hamilə qalan 15 yaşlı məktəbli ana oldu - KAİNAT.TV\nHome/ƏYALƏT/Lerikdə müəllimindən hamilə qalan 15 yaşlı məktəbli ana oldu\nBunu Qaynarinfo-ya açıqlamasında “Təmiz Dünya” İctimai Birliyinin sədri Mehriban Zeynalova verib. Sədr məktəblinin oğlu olduğunu deyib:\n“Məktəbli artıq anadır. Uşağın çəkisi 4 kloqramdan çox olub. Ana özünü yaxşı hiss edir. Doğuşu da əməliyyatsız həyata keçirilib”.\nQeyd edək ki, Şirvan Apelyasiya Məhkəməsi azyaşlı qızın hamilə qalmasına səbəb olan müəllimlə bağlı çıxarılmış hökmü ləğv edib.\nXatırladaq ki, Lerikdə hamilə qalan məktəbliyə görə 59 yaşlı müəllim həbs edilib. Bu barədə Daxili İşlər Nazirliyi məlumat yayıb. Məlumatda deyilir ki, faktla bağlı Lerik Rayon Polis Şöbəsində Cinayət Məcəlləsinin 152.1-ci (On altı yaşına çatmayan şəxslə cinsi əlaqədə olma və ya seksual xarakterli digər hərəkətlər etmə) və 153.1-ci (On altı yaşına çatmayan şəxsə qarşı zor tətbiq etmədən əxlaqsız hərəkətlər törətmə) maddələri ilə cinayət işi açılıb.\nAparılan istintaqdan sonra 15 yaşlı şagirdi hamilə buraxan müəllimə hökm oxunub. Lerik rayon Məhkəməsinin hakimi Atabəy Kiçikbəyovun sədrlik etdiyi prosesdə 15 yaşlı məktəblini hamilə buraxan 60 yaşlı Məmmədov Şəfahətə 1 il iş verilib.\n“Böyük Ermənistan”, yoxsa iri dövlətlərin erməniləri marionetə çevirmək cəhdi?


Paşinyan Bakıya mesaj göndərdi – SENSASİON İDDİA – Turkustan.info\nPaşinyan Bakıya mesaj göndərdi – SENSASİON İDDİA\n07 Avqust 2019 10:20 Turkustan.info\nBu sözləri Azərbaycanın keçmiş Xarici İşlər naziri, politoloq Tofiq Zülfüqarov deyib.\nBir məsələni də xüsusi qeyd etmək lazımdır ki, Ermənistanın xaricdə olan havadarları da artıq danışıqların imitasiyasını bundan sonra apara bilməyəcəklər. Biz çoxdan bu prosesə inanmırdıq. Artıq nəinki danışıqların özünə, hətta onların imitasiyasına belə əsas yoxdur”, – keçmiş baş diplomat söyləyib.\n“Mövcud prosesə zəmin yaradan əsas məqamlardan biri Boltonun səfəri olub. Bolton Ermənistanda olanda açıq-aşkar bəyanatlar verdi. Bu bəyanatlarla birmənalı şəkildə onu demək istəyirlər ki, Rusiyanın himayəsindən çıxsanız, sizi qəbul edərik, əks təqdirdə həm Rusiyadan təhlükəsizlik qarantı, həm də Qərbdən maliyyə köməyinin istənilməsi qəbuledilməzdir. Bu məsələ iki stulun üstündə oturmaq kimi bir şeydir. Məhz buna görə Qərb İrəvanı qəbul etmir. Eyni zamanda Rusiyanın özünün də indiki hakimiyyətdən şübhələri çoxdur. Bu baxımdan Ermənistanın indiki mərhələdə siyasətinin əsas problemi bundan ibarətdir. Məhz ona görə bu bəyanatlar verilir”. (axar.az)


Xaişidə yerləşən meşə massivində baş verən yanğınsöndürmə işlərinə 110 yanğınsöndürən, 2 helikopter və 7 ədəd xilasetmə texnikası cəlb olunub - მარნეულის რადიო - Marneuli FM\nMestia Bələdiyyəsinin Xaişi kəndi yaxınlığındakı meşə massivində xilasetmə işləri davam edir.\nFövqəladə Hallar İdarəsinin İnterpressNews-a verdiyi məlumata görə, yanğının söndürülməsi prosesində ümumilikdə 110 yanğınsöndürən və 7 ədəd yanğınsöndürmə texnikası iştirak edir.\nOnların verdiyi məlumata görə, Daxili İşlər Nazirliyinin Sərhəd Polisinin 2 helikopteri ərazidə işlərini davam etdirir.\n“Kəskin isti və relyef yanğınsöndürmə işlərini çətinləşdirir. Buna görə də hadisə yerinə əlavə qüvvələr səfərbər edildi. Müxtəlif bölgələrdən olan 80 yanğınsöndürən-xilasedicilər hal-hazırda Svanetidədirlər. Həmçinin, əlavə 5 yanğınsöndürmə maşını və 2 - 10 ton ağac daşıyan maşın hadisə yerində işləyir. Prosesə ümumilikdə 110 yanğınsöndürən maşın və 7 ədəd yanğınsöndürmə texnikası cəlb olunub.”\nAgentliyin verdiyi məlumata görə, Daxili İşlər Nazirliyinin iki helikopteri ərazidə işlərini davam etdirir.\nXaişi kəndi yaxınlığındakı meşədə yanğın iyulun 5-də baş verib.


Soyuq havalarda hansı qidalar immuniteti viruslardan qorumağa kömək edir? -\nRusiyalı həkim və qastroenteroloq Nikita Xarlov heyvan yağlarının istifadəsinin payız fəslində bədənə kömək edə biləcəyini söyləyib. Mütəxəssis yağların immuniteti gücləndirməyə kömək edəcəyini qeyd edib, çünki selikli qişa onlardan qurulur və bu da infeksiyanın ilk müdafiə qapısıdır.\n“Qaz, mal əti, hətta ayı və qunduz yağı da yeyə bilərsiniz. Hansı birini tapsanız, istifadə edin”, - Xarlov “Sputnik” radiosuna verdiyi müsahibədə bildirib.\nXarlov xatırladıb ki, bu maddələrin istifadəsində nə vaxt dayanacağınızı da bilməlisiniz, çünki yağların həddən artıq istifadəsi xeyirdən daha çox zərərli olacaq. Mütəxəssis əlavə edib ki, norma rasionun 20 faizini təşkil etməlidir, eyni zamanda karbohidratlar da tənzimlənməlidir. Daha çox yağ qəbul edirsinizsə, karbohidrat nisbətini azaltmalısınız və ya əksinə.Publika.az


Talan edilən Azərbaycan Dəmir Yolları – Keçmiş müavindən Cavid Qurbanova yeni ittihamlar » Asiya.az Informasiya Agentliyi\nAzərbaycan Dəmir Yolları İdarəsinin keçmiş rəis müavini Bayram Abbasov Reyting.az-a ölkənin dəmir yolu sistemində baş verən prosesləri, bu sahədə görülən işlərin, verilən vədlərin nə qədər səmərəli olub-olmadığını açıqlayıb.\nB.Abbasovun fikrincə, sonrakı dövrdə Azərbaycan dəmir yolunun rəhbərliyinə gələnlər perspektiv haqda düşünməyiblər və SSRİ-dən miras qalmış vaqon, lokomotiv parkı, bir sözlə, dəmir yoluna aid hər şeyi dağıtmağa başlayıblar. Hətta texnikalar doğranaraq satılıb. Bunun nəticəsində Azərbaycanın vaqon parkı çox məhdud vəziyyətə gətirilib:\nB.Abbasovun iddiasına görə, C. Qurbanovun dəmiryolunun inkişafı haqqında etdiyi çıxışlar, Azərbaycanın turist mərkəzlərini əhatə etmək üçün yeni yolların tikintisi ilə bağlı verdiyi təkliflər qeyri-peşəkardır:\nB.Abbasov daha sonra bildirib ki, “Azərbaycan Dəmir Yolları” QSC-nin sədri C. Qurbanovun dəmir yolu ilə bağlı Nizamnaməni və Texniki İstismar Qaydalarını oxuyub öyrənməsi vacibdir:\nB.Abbasov sürət tramvaylarından istifadəni, trolleybusları əvəz edən sürət metroavtobus sistemlərini də önəmli hesab edir: “Bakı-Hava Limanı, Bakı-Mərdəkan, Bakıətrafı kəndlərdə böyük avtobanlar tikilib, orada bir xətt də dediyim nəqliyyat vasitələrinə ayırmaq lazım idi”.\nB.Abbasov dəmir yolları ilə bağlı bu yaxınlarda mətbuatdan oxuduğu korrupsiya qalmalından da söz açıb. Deyib ki, Azərbaycan dəmir yolları uzun illər idi Riqa Vaqon Zavodundan elektrik qatarları alırdı. Ancaq Riqa “Эр 2” tipli elektrik qatarları artıq köhnəlib və müasir tələblərə cavab vermir: “Amma Qurbanov yenə Riqadan belə qatarları həm də çox baha qiymətə alır. 5 qatarın yerinə 4 qatarın gətirilməsi isə mümkün deyil. Mümkündür ki, bir qatar sadəcə, kağız üzərində olub.\nBakı-Gəncə-Bakı sürət qatarına start verilir – Qiymətlər (CƏDVƏL)


Kaspersky-nin iddiası rədd olundu\nABŞ-da hakim Rusiyanın Kaspersky Lab şirkətinin qaldırdığı məhkəmə iddialarını rədd edib. Şirkət ABŞ hökumət kompüterlərində onun proqramından istifadəyə qadağanın ləğvini tələb edirdi.\nKaspersky Lab ABŞ-ın Vaşinqtondakı dairə məhkəməsinin mayın 30-da çıxardığı qərardan şikayət verəcəyini deyib. Məhkəmə ABŞ Konqresinin tələb etdiyi və ABŞ Daxili Təhlükəsizlik Departamentinin tətbiq etdiyi qadağaları qüvvədə saxlayıb.\nÖtənilki qadağalar ABŞ kəşfiyyat və təhlükəsizlik rəsmilərinin iddialarından sonra qoyulub. Rusiyalı casusların bu şirkətin proqramlarından istifadə edərək milli təhlükəsizliyə hədə yarada biləcəyi bildirilirdi.\nKaspersky isə qadağaları “qeyri-konstitusion” və “ədalətsiz” adlandırıb. Şirkət məhkəmə iddiasında deyirdi ki, ABŞ hökuməti şirkətin hər hansı nöqsana yol verməsinə dəlil göstərməyib.\nHakim Colleen Kollar-Kotelly isə bildirib ki, Kaspersky Konqresin yol verdiyini iddia etdiyi konstitusiya pozuntularını əsaslandıra bilməyib.\nKaspersky Lab və təsisçisi Eugene Kaspersky dəfələrlə heç bir yanlışa yol vermədiklərini, heç bir hökumətə kibercasusluqda kömək etməyəcəklərini bildiriblər.